

**Javni razpis za sofinanciranje**

**vzpostavitve in delovanja**

**kompetenčnEGA centrA za razvoj kadrov**

**V LESNI INDUSTRIJI**

**ZA OBDOBJE 2025-2026**

**RAZPISNA DOKUMENTACIJA**

Datum:

[1. Kartica projekta 3](#_Toc189120009)

[2. Utemeljitev programa 3](#_Toc189120010)

[3. Naziv in sedež organa, ki dodeljuje sredstva 4](#_Toc189120011)

[4. Pravne podlage 4](#_Toc189120012)

[5. Namen in cilji javnega razpisa 4](#_Toc189120013)

[6. Predmet javnega razpisa 5](#_Toc189120014)

[7. Kazalniki 6](#_Toc189120015)

[8. Financiranje 6](#_Toc189120016)

[9. Pomoč po pravilu »de minimis« 7](#_Toc189120017)

[10. Pogoji za kandidiranje na javnem razpisu 7](#_Toc189120018)

[a. *Splošni pogoji za prijavitelja in posamezne člane partnerstva* 8](#_Toc189120019)

[b. *Posebni pogoji za prijavitelje in člane partnerstva* 10](#_Toc189120020)

[11. Upravičeni stroški 11](#_Toc189120021)

[12. Natančnejša obrazložitev stroškov 12](#_Toc189120022)

[a.) Stroški plač in drugih povračil stroškov dela zaposlenih na projektu 12](#_Toc189120023)

[b.) Posredni (operativni) stroški 12](#_Toc189120024)

[c.) Usposabljanja in svetovanja 13](#_Toc189120025)

[13. Načrtovanje, napoved in poročanje o usposabljanjih in drugih aktivnosti 16](#_Toc189120026)

[14. Specifikacija dokazil upravičenih stroškov 16](#_Toc189120027)

[15. Merila za izbor vlog in način dodeljevanja sredstev 17](#_Toc189120028)

[16. Postopek izbora 21](#_Toc189120029)

[17. Način prijave 22](#_Toc189120030)

[18. Zahteve glede hranjenja dokumentacije o projektu 23](#_Toc189120031)

[19. Varovanje osebnih podatkov in poslovnih skrivnosti 23](#_Toc189120032)

[20. Dvojno financiranje 24](#_Toc189120033)

[21. Spremembe projekta 24](#_Toc189120034)

[22. Odpiranje vlog in obveščanje vlagateljev o rezultatih javnega razpisa 24](#_Toc189120035)

[23. Pravno sredstvo 25](#_Toc189120036)

[24. Informacije v zvezi z razpisno dokumentacijo 25](#_Toc189120037)

[Vzorec pogodbe o sofinanciranju projekta 26](#_Toc189120038)

[Priloga št. 2: Partnerski sporazum o sodelovanju (tipski osnutek sporazuma) 38](#_Toc189120039)

# Kartica projekta

|  |  |  |
| --- | --- | --- |
| **Ime programa** | **Razvoj kompetenc na področju lesarstva** | |
| Razpisovalec | Ministrstvo za gospodarstvo, turizem in šport | |
| Cilj programa | | * vpeljava konceptov trajnostnega zelenega gospodarstva, digitalizacije poslovanja in dizajn managementa v lesarsko predelovalno panogo ter okrepiti področje trženja, vpeljati nove tehnologije obdelave lesa vključno z uvedbo novih lignoceluloznih materialov ter proizvodov v proizvodnjo, * razvoj s tem povezane kompetence zaposlenih, * okrepitev uspešnosti delovanja slovenskih lesarskih podjetij, * ohranitev števila delovnih mest v lesarsko predelovalni panogi, * 1.000 vključitev zaposlenih v usposabljanja, * doseganje vsaj 10 izboljšav poslovnih procesov. |
| Predmet programa | Sofinanciranje delovanja kompetenčnega centra za razvoj kadrov in vpeljavo novih poslovnih procesov v lesarski industriji ter aktivnosti za učinkovito in uspešno podporo izvedbi | |
| Vrednost za celotno obdobje | 800.000,00 EUR | |
| Upravičenci | Podjetja iz lesarske industrije, socialni partnerji (zbornice, združenja, grozdi ...) ter druga podjetja in institucije, ki delujejo v lesni verigi | |
| Predvideno število upravičencev | En konzorcij z vsaj 15 partnerji | |
| Vir sredstev | Proračun Republike Slovenije – Ministrstvo za gospodarstvo, turizem in šport - PP 231413 Spodbujanje lesne industrije | |

# Utemeljitev programa

Slovenija, kot ena izmed štirih najbolj gozdnatih evropskih držav (okoli 58 % ozemlja je poraščeno z gozdovi), razpolaga z zadostnimi količinami lesa za dolgoročen razvoj temelječ na domači surovini. V Sloveniji je letni prirast okoli 8,8 mio m³ lesa, medtem ko je letni posek okoli 5,3 mio m³, od česar se ga doma predela le okoli 1,9 mio, okoli 0,9 mio m³ se porabi za energent, ostalo pa izvozi v tujino (nato pa se uvaža polizdelke oz. izdelke iz lesa). Država je v zadnjih letih preko različnih ukrepov prispevala, da se je krivulja kazalnikov, ki kažejo na razvoj dejavnosti, obrnila navzgor. Ukrepi so se izvajali predvsem na področju razvoja novih izdelkov in s tem povezanih kapacitet za predelavo lesa, kot tudi na področju povpraševanja preko promocijskih aktivnosti za dvig ozaveščanja o pozitivnih učinkih rabe lesenih izdelkov. Določeni premiki so bili narejeni tudi na področju razvoja kompetenc zaposlenih v lesnopredelovalni industriji in sicer s pomočjo preteklih razpisov, ki so naslavljali zadevno problematiko.

S projektom se želi zagotoviti kontinuiteto spodbujanja razvoja kompetenc in sicer na vsebinskih področjih, ki so bila izpostavljena že v okviru preteklih razpisov, z ustreznimi nadgradnjami glede na pretekle izkušnje. Prav tako želimo dodatno podpreti področja, ki izhajajo iz usmeritev vezanih na prehod v podnebno nevtralno gospodarstvo in krožno gospodarstvo. Dejstvo je, da ima tukaj les, glede na njegove ugodne okoljske karakteristike, velike možnosti za večji razvojni preboj, seveda pa je potrebno v podjetjih za hitrejši odziv zagotoviti primerne kompetence iz relevantnih vsebinskih področij. Upoštevaje prehod v industrijo 4.0 in 5.0 pa bodo vse skupaj zaokroževala tudi znanja s področja digitalizacije in znanja potrebna v povezavi z morebitnimi spremembami poslovnih modelov poslovanja.

# Naziv in sedež organa, ki dodeljuje sredstva

Republika Slovenija, Ministrstvo za gospodarstvo, turizem in šport, Kotnikova ulica 5, 1000 Ljubljana (v nadaljnjem besedilu: ministrstvo).

# Pravne podlage

* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23),
* Proračun Republike Slovenije za leto 2025 (Uradni list RS, št. 123/23 in 104/24),
* Proračun Republike Slovenije za leto 2026 (Uradni list RS, št. 104/24),
* Zakon o izvrševanju proračunov Republike Slovenije za leti 2025 in 2026 (Uradni list RS, št. 104/24),
* Zakon o podpornem okolju za podjetništvo (Uradni list RS, št. 102/07, 57/12, 82/13, 17/15, 27/17, 13/18 – ZSInv in 40/23 – ZZrID-A),
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24),
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Uredba Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023, v nadaljevanju besedila: Uredba 2023/2831/EU),
* Shema državnih pomoči »Program ukrepov MGTŠ za spodbujanje podjetništva in konkurenčnosti v obdobju 2024-2030 – de minimis« (št. priglasitve: M001-2632616-2024, datum potrditve sheme: 14. 3. 2024; trajanje sheme: do 31. 12. 2030),
* Program ukrepov Ministrstva za gospodarstvo, turizem in šport za spodbujanje podjetništva in konkurenčnosti v obdobju 2024 - 2030, št. 3030-35/2023/13 z dne 5. 4. 2024,
* Izvedbeni dokument ukrepov razvoja lesnopredelovalne industrije do 2030 (Sklep Vlade RS št. 31000-1/2022/9 z dne 30. 5. 2022).

# Namen in cilji javnega razpisa

Namen javnega razpisa je:

* doseganje višje usposobljenosti zaposlenih v podjetjih, ki delujejo na področju lesarstva;
* doseganje večje konkurenčnosti podjetij na področju lesarstva in s tem panoge v celoti;
* podpirati izmenjavo znanja in dobrih praks med partnerji kompetenčnega centra.

Cilji javnega razpisa so:

* vzpostavitev in delovanje enega kompetenčnega centra za razvoj kadrov v lesarstvu;
* 1.000 vključitev v programe usposabljanja;
* vsaj 10 izboljšav poslovnih procesov vključenih podjetij;
* večja dodana vrednost v vključenih podjetjih;[[1]](#footnote-1)
* pripraviti 1 program usposabljanja.

Ciljna skupina so podjetja v partnerstvih, ki delujejo na področju lesarstva, njihovi zaposleni ter osebe, vključene v izobraževanje s področja lesarstva ter podjetja in institucije, ki strokovno delujejo na ciljnih vsebinskih področij projekta ter imajo ustrezna znanja in izkušnje, ki jih lahko prenesejo v lesarsko industrijo.

# Predmet javnega razpisa

Predmet javnega razpisa je sofinanciranje vzpostavitve in delovanja kompetenčnega centra za razvoj kadrov v lesarstvu, ki bodo zviševala usposobljenost kadra, zaposlenega v panogi in konkurenčnost zaposlenih, podjetij in panoge.

Podprte bodo naslednje upravičene aktivnosti:

1. **vodenje projekta**;
2. **priprava načrta usposabljanj in uvajanja poslovnih izboljšav (programa dela)**, v katerem bodo definirani ključni cilji na ravni posameznega podjetja, po delovnih mestih ter poslovnih procesih v podjetjih partnerstva;
3. **priprava in izvedba usposabljanj zaposlenih** na podlagi načrta usposabljanja;
4. **uvajanje poslovnih izboljšav v poslovanju** v skladu s cilji projekta ter podjetij;
5. **aktivno sodelovanje partnerjev** na področju vsebin upravičenih po tem razpisu.

Po razpisu je upravičeno pridobivanje znanj z naslednjih vsebinskih področij:

* trženje in promocija,
* digitalizacija in avtomatizacija poslovanja,
* vodenje in uvajanje sprememb v podjetje, optimizacija delovnih procesov,
* razvoj/oblikovanje (dizajn) produktov in inovacije, novi načini obdelave lesa, novi materiali (lesni kompoziti, lesni hibridi), lignocelulozni premazi, prefabrikacija lesnih elementov, zaščita IPR…,
* certificiranje lesnih izdelkov,
* izboljševanje specifičnih tehničnih kompetenc zaposlenih,
* kompetence prijavljanja na mednarodne razpise,
* pridobivanja kadrov,
* trajnostni razvoj, trajnostna gradnja, zelena ekonomija, načelo „ne škoduj bistveno“ ter krožno gospodarstvo (vsebine te alineje morajo predstavljati najmanj 5 % vseh vsebin v programu usposabljanja).

Poleg aktivnosti, navedene v prejšnjem odstavku, so upravičene tudi aktivnosti povezovanja z raziskovalci na razvoju (prenos znanja), izmenjava izkušenj med podjetji ter znanja tujih jezikov.

Nabor usposabljanj iz zgoraj navedenih vsebinskih področij se lahko smiselno dopolni tudi z drugimi razvojno naravnanimi usposabljanji glede na ugotovljene potrebe partnerstva (npr. obvladovanje CNC in drugih tehnologij, komunikacija oz. pogajanje v tujih jezikih za ključne profile, ki komunicirajo z naročniki ali strankami v tujem jeziku ...), pri čemer je potrebna predhodna odobritev s strani ministrstva.

# Kazalniki

Za učinkovito spremljanje projekta vzpostavitve in delovanja kompetenčnega centra bo ministrstvo spremljalo naslednje ključne kazalnike, ki jih mora vlagatelj predvideti v vlogi na razpis:

* število vključitev oseb v usposabljanja: vsaj 1.000;
* večja dodana vrednost lesnih izdelkov: vključena v poslovno strategijo ali načrte vsaj 10 podjetij;
* število programov usposabljanj: vsaj 1;
* število poslovnih izboljšav vključenih podjetij: vsaj 10;
* vzpostavitev spletne strani projekta (z aktualnimi informacijami o izvajanju projekta, najava skupinskih usposabljanj ipd.)

Vključitev v usposabljanje pomeni udeležbo enega posameznika na usposabljanju, ki traja vsaj štiri pedagoške ure (pedagoška ura traja 45 minut) z namenom razvijati svoje kompetence za uspešno opravljanje svojega dela v skladu s cilji projekta ter odobreno vlogo.

Izboljšava poslovne prakse se razume kot izboljšanje posameznega sklopa nalog, ki potekajo znotraj posameznega podjetja in ustvarjajo storitev ali izdelek za kupca. Rezultati izboljšave naj bodo merljivi v smislu prihranka delovanja, izboljšanja kakovosti izdelka ali uporabniške izkušnje, povečanje prodaje, povečanje izvoza ipd.

# Financiranje

Sredstva bodo zagotovljena iz proračuna Republike Slovenije za leti 2025 in 2026 v skladu s proračunskimi možnostmi. Sredstva bodo zagotovljena na proračunskih postavkah Ministrstva za gospodarstvo, turizem in šport - PP 231413 in EP 2130-16-0005 Spodbujanje lesne industrije. Okvirna višina sredstev, ki so na voljo za javni razpis je do 800.000 EUR, s predvideno porabo do 400.000 EUR v letu 2025 in do 400.000 EUR v letu 2026.

Višina razpisanih sredstev se lahko spremeni z objavo spremembe javnega razpisa o spremembi sredstev v Uradnem listu RS vse do izdaje sklepov o odobritvi sredstev. Ministrstvo si pridržuje pravico, da lahko javni razpis kadarkoli do izdaje sklepov o (ne)izboru prekliče z objavo v Uradnem listu RS.

Z izbranim vlagateljem bo sklenjena pogodba o sofinanciranju. Le-ta prevzame vlogo vodenja konzorcija in komunikacijo z ministrstvom. Stroški se povrnejo vlagatelju na podlagi odobrenega zahtevka za sofinanciranje. Vlagatelj zagotovi povračilo sredstev vsem partnerjem.

Dinamika financiranja projekta bo določena s pogodbo o financiranju med ministrstvom in izbranim vlagateljem kot upravičencem, v odvisnosti od finančnega načrta izvajanja projekta in od razpoložljivosti proračunskih sredstev.

Izplačila so odvisna od razpoložljivosti proračunskih sredstev. Če bi bile ukinjene ali zmanjšane pravice porabe na proračunskih postavkah, lahko ministrstvo razveljavi javni razpis in izdane sklepe o financiranju ali skladno s pogodbo o financiranju določi novo pogodbeno vrednost ali dinamiko izplačil. Če se izbrani vlagatelj ne strinja s predlogom ministrstva, se šteje, da odstopa od vloge oziroma od pogodbe o sofinanciranju.

# Pomoč po pravilu »de minimis«

Za partnerstva podjetij, ki bodo izbrana na osnovi tega javnega razpisa, bodo sredstva za upravičene stroške predstavljala pomoč po pravilu »de minimis*«*. Javni razpis se izvaja na osnovi priglašene sheme državne pomoči »Program ukrepov MGTŠ za spodbujanje podjetništva in konkurenčnosti v obdobju 2024-2030 – de minimis« (št. priglasitve: M001-2632616-2024, datum potrditve sheme: 14. 3. 2024; trajanje sheme: do 31. 12. 2030, v nadaljevanju: shema državnih pomoči de minimis).

Skupni znesek pomoči, dodeljen enotnemu podjetju na podlagi pravila de minimis ne sme presegati največje intenzivnosti pomoči ali zneska državne pomoči, kot določa shema državnih pomoči de minimis. Skupni znesek pomoči, dodeljen istemu podjetju - končnemu prejemniku na podlagi pravila de minimis ne sme presegati 300.000 EUR v kateremkoli obdobju treh poslovnih let. Za prvo leto se upošteva leto odobritve pomoči.

Podjetje – upravičenec do državne pomoči mora upoštevati pravilo kumulacije državnih pomoči. V skladu s 5. členom Uredbe komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (Uradni list Evropske unije L 2023/2831, 15. 12. 2023; v nadaljevanju: Uredba Komisije (EU) št. 2023/2831) se pomoč de minimis lahko kumulira s pomočjo de minimis do zgornje dovoljene meje (300.000 EUR), ne sme pa se kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči, določen za posebne okoliščine vsakega primera v uredbi o skupnih izjemah ali sklepu Komisije. Pomoč de minimis, ki ni dodeljena za določene upravičene stroške ali je navedenim stroškom ni mogoče pripisati, se lahko kumulira z drugo državno pomočjo, dodeljeno na podlagi uredbe o skupinskih izjemah ali sklepa Komisije.

Skladno z Uredbo Komisije (EU) št. 2023/2831 se upošteva definicija enotnega podjetja. Enotno podjetje je definirano kot vsa podjetja, ki so med seboj najmanj v enem od naslednjih razmerij:

|  |
| --- |
| * podjetje ima večino glasovalnih pravic delničarjev ali družbenikov drugega podjetja; |

* podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja;

|  |  |
| --- | --- |
|  | * podjetje ima pravico izvrševati prevladujoč vpliv na drugo podjetje na podlagi pogodbe, sklenjene s tem podjetjem, ali na podlagi določbe v njegovi družbeni pogodbi ali statutu; |
|  | * podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki tega podjetja sámo nadzoruje večino glasovalnih pravic delničarjev ali družbenikov tega podjetja. |

# Pogoji za kandidiranje na javnem razpisu

Vloga prijavitelja mora izpolnjevati vse pogoje javnega razpisa.

Glede izpolnjevanja razpisnih pogojev vlagatelj in člani partnerstva/konzorcija podpišejo izjavo, s katero pod kazensko in materialno pravno odgovornostjo potrdijo izpolnjevanje in sprejemanje razpisnih pogojev za kandidiranje na tem javnem razpisu (izjava je del razpisne dokumentacije).

V primeru dvoma glede izpolnjevanja pogojev za kandidiranje lahko ministrstvo zahteva dodatna pojasnila in dokazila.

Izpolnjevanje pogojev mora biti razvidno iz vsebine celotne vloge. Če vloga ne bo izpolnjevala vseh pogojev, se zavrne.

V primeru, da se neizpolnjevanje pogojev ugotovi po izdaji sklepa o izboru operacije, se pogodba o sofinanciranju operacije ne bo sklenila, sklep o izboru operacije pa se odpravi oz. razveljavi.

V primeru, da se neizpolnjevanje pogojev ugotovi po podpisu pogodbe o sofinanciranju, lahko ministrstvo odstopi od pogodbe o sofinanciranju, pri čemer je upravičenec dolžan vrniti vsa že prejeta sredstva skupaj z zakonskimi zamudnimi obrestmi od dneva prejema sredstev na njegov transakcijski račun do dneva vračila sredstev v proračun Republike Slovenije.

# *Splošni pogoji za prijavitelja in posamezne člane partnerstva*

Splošni pogoji za prijavitelje so:

1. Prijavitelji so partnerstva oz. konzorcij, ki vključujejo najmanj **15 mikro, malih in/ali srednje velikih panožnih podjetij** (natančnejša opredelitev v poglavju Posebni pogoji za prijavitelje).
2. Člani partnerstva oziroma prijavitelj nimajo neporavnanih zapadlih finančnih obveznosti do ministrstva in izvajalskih institucij ministrstva (Slovenski podjetniški sklad, Javna agencija Republike Slovenije za spodbujanje investicij, podjetništva in internacionalizacije) (v višini 50 eurov ali več na dan oddaje vloge) iz naslova pogodb o sofinanciranju iz javnih sredstev, pri čemer neporavnane obveznosti izhajajo iz naslova pogodb o sofinanciranju oziroma o dodelitvi javnih sredstev in so bile kot neporavnane in zapadle spoznane v pravnomočni odločbi pristojnega organa. (preveri ministrstvo v evidencah).
3. Člani partnerstva oziroma prijavitelj nimajo neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge); šteje se, da partner oziroma prijavitelj, ki je gospodarski subjekt, ne izpolnjuje obveznosti tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge (preveri ministrstvo pri FURS).
4. Med člani partnerstva oziroma prijaviteljem in ministrstvom oz. izvajalskimi institucijami ministrstva niso bile pri že sklenjenih pogodbah o sofinanciranju ugotovljene hujše nepravilnosti pri porabi javnih sredstev in izpolnjevanju ključnih pogodbenih obveznosti, zaradi česar je ministrstvo oz. izvajalska institucija odstopila od pogodbe o sofinanciranju, od odstopa od pogodbe pa še niso pretekla 3 leta. Pri povratnih sredstvih pa med člani partnerstva oziroma prijaviteljem in ministrstvom oz. izvajalskimi institucijami ministrstva pri že sklenjenih pogodbah ni prišlo do hujših kršitev pogodbenih obveznosti iz naslova pogodbe o poravnavi dolga (preveri ministrstvo v evidencah).
5. Člani partnerstva oziroma prijavitelj niso v postopku prisilne poravnave, stečajnem postopku, postopku likvidacije ali prisilnega prenehanja, z njihovimi posli iz drugih razlogov ne upravlja sodišče, niso opustili poslovne dejavnosti in na dan oddaje vloge niso bili v stanju insolventnosti po določbah Zakona o finančnem poslovanju, postopkih zaradi insolventnosti in prisilnem prenehanju (ZFPPIPP) (Uradni list RS, št. 176/21 - uradno prečiščeno besedilo, 178/21 – pop., 196/21 – odl. US in 157/22 – odl. US, 57/23 – odl. US in 102/23) in ni v postopku likvidacije ali izbrisa po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23 in 102/24, v nadaljevanju: ZGD-1) (preverljivo v javnih evidencah: AJPES).
6. Člani partnerstva oziroma prijavitelj ne prejemajo oziroma niso v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (ZPRPGDZT) (Uradni list RS, št. 5/17) in niso podjetje v težavah skladno z 18. točko 2. člena Uredbe Komisije 651/2014/EU. (preveri ministrstvo v lastnih evidencah).
7. Glede člana partnerstva oziroma prijavitelja ni podana prepoved poslovanja v razmerju do ministrstva v obsegu, kot izhaja iz 35. člena Zakona o integriteti in preprečevanju korupcije (ZlntPK) (Uradni list RS, št. 69/11 – uradno prečiščeno besedilo, 158/20 in 3/22 - ZDeb). (opomba: omejitve poslovanja se preverijo na spletni strani: http://erar.si/omejitve/, zaradi problema ažurnosti evidenc se zanašamo tudi na podpisano izjavo o izpolnjevanju pogojev).
8. Člani partnerstva oziroma prijavitelj skladno z Uredbo 2023/2831/EU ne smejo imeti registrirane glavne dejavnosti in tudi vsebina sofinanciranega projekta se ne sme nanašati na sledeče izključene sektorje:

* primarna proizvodnja ribiških proizvodov in proizvodov iz akvakulture;
* predelava in trženje ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg;
* primarna proizvodnja kmetijskih proizvodov;
* predelava in trženje kmetijskih proizvodov, v enem od naslednjih primerov:
  + kadar je znesek pomoči določen na podlagi cene oziroma količine takih proizvodov, ki so nabavljeni od primarnih proizvajalcev ali jih je na trg dalo zadevno podjetje;
  + kadar je pomoč pogojena s tem, da se delno ali v celoti prenese na primarne proizvajalce;

(V primeru, da prijavitelj opravlja dejavnost tudi v zgoraj navedenih izključenih sektorjih, morajo podjetja skladno z računovodskimi standardi voditi ločene računovodske evidence in v pojasnilih k računovodskim izkazom razkriti ločene računovodske izkaze za opravljanje dejavnosti, kot bi se to od njih zahtevalo, če bi te dejavnosti opravljala ločena podjetja.)

* dejavnosti, povezane z izvozom v tretje države ali države članice, in sicer pomoč, neposredno povezano z izvoženimi količinami, vzpostavitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo;
* če se domačim proizvodom in storitvam pri uporabi daje prednost pred uvoženimi.

1. Dejanski lastniki (i) sodelujočih družb v skladu z Zakonom o preprečevanju pranja denarja in financiranja terorizma (ZPPDFT-2) (Uradni list RS, št. 48/22 in 145/22) ni(so) vpleten(i) v postopke pranja denarja in financiranja terorizma.
2. Člani partnerstva oziroma prijavitelj niso v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti.
3. Člani partnerstva oziroma prijavitelj za iste že povrnjene upravičene stroške in aktivnosti, ki so predmet sofinanciranja v tem razpisu, niso pridobili sredstev iz drugih javnih virov (sredstev evropskega, državnega ali lokalnega proračuna) (prepoved dvojnega sofinanciranja).

# *Posebni pogoji za prijavitelje in člane partnerstva*

Vlogo lahko odda panožno podjetje ali predstavniško telo lesarske industrije (prijavitelj), ki bo v primeru izbora kot upravičenec vodil konzorcij partnerjev in odgovarjal za izvedbo projekta v skladu s cilji in pravili javnega razpisa.

Na javnem razpisu lahko kandidira partnerstvo, ki vključuje:

* najmanj **15 mikro, malih in/ali srednje velikih panožnih podjetij**, pri čemer se za določitev velikosti podjetja uporabljajo merila, ki jih določa 55. člen ZGD-1;
* panožna podjetja v okviru partnerstva, ki so v skladu z računovodskimi izkazi v evidenci AJPES v letu 2023 skupaj zaposlovala vsaj 1.000 oseb;
* izključno partnerje, ki so vključeni samo **v eni vlogi oz. enem partnerstvu**, ki kandidira na tem javnem razpisu.

**Člani partnerstva** (po odobritvi sofinanciranja: upravičenci) po tem javnem razpisu so lahko:

* **panožna podjetja ali samostojni podjetniki**, ki na trg uvajajo proizvode in storitve na področju rabe lesa in:
  + imajo skladno s SKD 2025[[2]](#footnote-2) registrirano dejavnost C16 Proizvodnja lesa ter lesenih in plutovinastih izdelkov, razen pohištva; proizvodnja slamnatih in pletarskih izdelkov (razen 16.26 Proizvodnja trdnih goriv iz rastlinske biomase) ali C31 Proizvodnja pohištva, ali delujejo na področju izbrane panoge,
  + imajo izkazan skupen interes za razvoj v okviru panoge oziroma za oblikovanje verige vrednosti,
  + so registrirana vsaj eno leto pred oddajo vloge na javni razpis za opravljanje dejavnosti v Republiki Sloveniji, kar je razvidno iz uradne evidence AJPES, in
  + zaposlujejo **vsaj eno osebo**[[3]](#footnote-3);
* **drugi partnerji**, ki se ne upoštevajo kot panožna podjetja in so:
  + **pravne osebe javnega in zasebnega prava** (npr. interesna združenja, zbornice, organizacije na trgu dela, zavodi, socialna podjetja ipd.).

V primeru, da je v partnerstvo vključen neupravičen partner, se le-ta izloči, partnerstvo pa pozove k opredelitvi, kako izločitev vpliva na projekt oz. kdo bo prevzel naloge izločenega partnerja. Izpolnjevanje pogojev mora izhajati iz celotne vloge.

# Upravičeni stroški

Intenzivnost pomoči znaša do 100 % upravičenih stroškov, skladno s shemo državnih pomoči de minimis. Preostanek sredstev zagotavljajo upravičenci.

Po tem javnem razpisu so do sofinanciranja upravičeni stroški, ki bodo pri prijavitelju oziroma članu partnerstva nastali od datuma objave razpisa v Uradnem listu RS do konca izvajanja projektnih aktivnosti (najkasneje do 31. 10. 2026) in jih bo vlagatelj oziroma projektni partner plačal do 31. 10. 2026 in jih z ustreznimi dokazili predložil do 3. 11. 2026.

Upravičeni stroški projekta so stroški (a-d):

1. **plač in drugih povračil stroškov dela zaposlenih** na projektu za delo do 2 zaposlitev za polni delovni čas (160 ur na posameznega zaposlenega za posamezni mesec, pri čemer kvoto ur posamezne osebe ni možno deliti na več oseb) na podlagi standardnega stroška na enoto, ki znaša 22,66 EUR/uro in sicer za:

* **vsebinsko vodenje projekta** (npr. priprave in izvajanja načrta usposabljanj, pomoč pri diagnostiki potreb podjetij po usposabljanjih in izboljšavah, zagotavljanje kakovosti notranjih usposabljanj in svetovanj, spremljanje napredka zaposlenih …) in
* **administrativno in finančno vodenje projekta** (npr. poročanje, priprava poročil, finančno spremljanje, zbiranje ponudb, izvedba naročil, organizacija usposabljanj in dogodkov …);
* **strokovno vodenje projekta** z izvedbo usposabljanj in aktivnosti vpeljave upravičenih vsebin v vključena podjetja;

1. **posredni stroški** v pavšalnem znesku v višini 15 % neposrednih upravičenih stroškov dela;
2. **usposabljanja in svetovanja, ki vključujejo stroške usposabljanja in uvajanja vsebine usposabljanja v prakso podjetij:**

* za zunanje usposabljanje/svetovanje se povrnejo stroški zunanjih storitev povezanih z organizacijo in izvedbo dogodkov oz. kotizacij,
* za »notranja usposabljanja« se povrnejo stroški vključenemu partnerju na podlagi standardnega stroška na enoto (pedagoška ura), ki znaša 27,13 EUR/uro za notranja usposabljanja, ki jih izvajajo visokošolski učitelji oziroma sodelavci ali učitelji in sodelavci višjih strokovnih šol in 22,66 EUR/uro za notranja usposabljanja ,ki jih izvajajo drugi strokovnjaki; na pedagoško uro izvedbe se prizna do 2 uri priprave[[4]](#footnote-4);
* za svetovanje se povrnejo stroški vključenemu partnerju na podlagi standardnega stroška na enoto (pedagoška ura), ki znaša 22,66 EUR/uro na pedagoško uro izvedbe se prizna do 2 uri priprave.

Stroški in izdatki so upravičeni, če:

* so neposredno povezani s projektom, so potrebni za njegovo izvajanje in so v skladu s cilji projekta;
* so dejansko nastali za dela, ki so bila opravljena, za blago, ki je bilo dobavljeno, oziroma za storitve, ki so bile izvedene in je upravičenec dostavil dokazilo o njihovem plačilu;
* so pripoznani v skladu s skrbnostjo dobrega gospodarja;
* so nastali in so plačani v obdobju upravičenosti;
* temeljijo na verodostojnih knjigovodskih in drugih listinah.

Strošek DDV ni upravičen strošek.

Obiski sejmov in potni stroški, ki so vezani na usposabljanje niso upravičen strošek.

Za stroške, ki so predmet sofinanciranja, partnerstvo ne sme prejeti sredstev iz drugih javnih virov financiranja. V primeru ugotovitve dvojnega financiranja stroškov podjetja iz različnih javnih virov lahko ministrstvo prekine izplačevanje sredstev in odstopi od pogodbe ter zahteva vračilo vseh že izplačanih sredstev v realni vrednosti, vključno z zakonskimi zamudnimi obrestmi od dneva nakazila do dneva vračila. Dokazila se predložijo v predpisani obliki ob poročanju in zahtevku za sofinanciranje.

Aktivnosti v okviru Kocles 5.0 se ne smejo izvajati v okviru JR interjer 2024-2026 in obratno.

# Natančnejša obrazložitev stroškov

### Stroški plač in drugih povračil stroškov dela zaposlenih na projektu

Povrnejo se stroški dela, ki nastanejo v okviru upravičenih aktivnosti, ki so navedene v predmetu javnega razpisa. Na projektu se lahko uveljavlja **stroške dela** do 2 zaposlitev za posamezni mesec. Za posamezno zaposleno osebo se lahko uveljavlja **mesečno do 160 ur**.

Vodenje projekta mora zagotavljati nosilni partner, pri čemer pa je delo projektne pisarne lahko tudi decentralizirano, to pomeni, da se kvota zaposlitev za delo v projektni pisarni lahko razdeli tudi na ostale partnerje.

Osnova za določanje upravičenih izdatkov je mesečno število opravljenih ur na projektu, ki jih zaposleni beleži v časovnico.

Vsaka oseba, za katero partner uveljavlja stroške dela, mora biti s pogodbo o zaposlitvi razporejena na delo na projektu, voditi evidenco opravljenega dela, iz katere so razvidne delovne naloge, vezane izključno na projekt in število ur, porabljenih za določeno aktivnost, ki jo potrdi odgovorna oseba partnerja.

Delodajalcu se povrne stroške dela na osnovi števila opravljenih ur v mesecu (največ do 160 ur mesečno) in na osnovi standardnega stroška na enoto (SSE), ki znaša 22,66 EUR/uro.[[5]](#footnote-5) Za osebo, za katero se uveljavlja strošek dela v okviru projekta, ni možno uveljavljati hkrati tudi morebitnih stroškov v okviru notranjih usposabljanj oz. svetovanj, v kolikor jih ta oseba izvaja za potrebe projekta.

### Posredni (operativni) stroški

**Posredni stroški se uveljavljajo v obliki pavšala in sicer v višini do 15 %**[[6]](#footnote-6) **od stroškov dela.**

Ta kategorija stroškov je namenjena za pokrivanje materialnih stroškov vezanih na izvedbo projektakotnpr. telekomunikacijski stroški, stroški za potrošni material, drobni inventar in material, katerega življenjska doba ne presega veljavnosti pogodbe o sofinanciranju (papir, baterije, kartuše, ipd.), čistilni material in storitve, energija, voda, komunalne storitve, stroški najema poslovnih prostorov, stroški za uporabo vozil, potnih stroškov zaposlenih na projektu, amortizacija osnovnih sredstev, posredni stroški priprave in izvedbe usposabljanj (npr. tiskanje in kopiranje gradiv) in druge s tem povezane stroški, vendar samo v primeru jasne in nedvoumne povezanosti z izvedbo projekta (s stroški plač in drugih povračil stroškov dela zaposlenih na projektu). **Uveljavlja jih lahko le tisti partner, ki uveljavlja stroške dela.**

### Usposabljanja in svetovanja

V okviru tega stroška se povrne stroške usposabljanja in svetovanja. Podlaga za upravičenost stroškov in poročanje je **načrt usposabljanj in uvajanja poslovnih izboljšav (programa dela)**, ki mora biti vsebinsko skladen s cilji razpisa in projekta (odobreno vlogo). Ta načrt mora odgovarjati potrebam posameznega podjetja kot tudi strateški razvojni naravnanosti gospodarske panoge.

Upravičene so aktivnosti na ravni podjetja in partnerstva, ki so v neposredni povezavi z razvojem kadrov in izboljšave poslovnih procesov v partnerskih podjetij, ki jih izvedejo:

* zunanji izvajalci (plačilo preko izdanega računa) ali
* notranji izvajalci (člani partnerstva, ki obračunajo standardni strošek na enoto – uro dela).

Osebe zaposlene v partnerstvu ne morejo izvajati usposabljanj oz. svetovanj kot zunanji izvajalci.

* **Usposabljanje**

Programi usposabljanja so namenjeni pridobitvi teoretičnega in praktičnega znanja, uporabnega na delovnem mestu zaposlenega v podjetjih partnerstva, ki ne prinašajo pridobitve javno veljavne formalne izobrazbe. Po potrditvi programa usposabljanja so upravičena usposabljanja, ki bodo prispevala k boljšemu izvajanju delovnih nalog zaposlenih.

Obvezna so usposabljanja s področij:

* trženje in promocija,
* digitalizacija in avtomatizacija poslovanja,
* vodenje in uvajanje sprememb v podjetje, optimizacija delovnih procesov,
* razvoj/oblikovanje (dizajn) produktov in inovacije, novi načini obdelave lesa, novi materiali (lesni kompoziti, lesni hibridi), lignocelulozni premazi, prefabrikacija lesnih elementov, zaščita IPR,…
* certificiranje lesnih izdelkov,
* izboljševanje specifičnih tehničnih kompetenc zaposlenih,
* kompetence prijavljanja na mednarodne razpise,
* pridobivanje kadrov,
* trajnostni razvoj, trajnostna gradnja, zelena ekonomija, načelo „ne škoduj bistveno“, krožno gospodarstvo ter zeleno javno naročanje.

Poleg zgoraj navedenega so upravičene tudi aktivnosti povezovanja z raziskovalci na razvoju (prenos znanja), izmenjava izkušenj med podjetji ter znanja tujih jezikov.

Nabor usposabljanj iz zgoraj navedenih vsebinskih področij se lahko smiselno dopolni tudi z drugimi razvojno naravnanimi usposabljanji glede na ugotovljene potrebe partnerstva (npr. obvladovanje CNC in drugih tehnologij, komunikacija oz. pogajanje v tujih jezikih za ključne profile, ki komunicirajo z naročniki ali strankami v tujem jeziku ...), pri čemer je potrebna predhodna odobritev s strani ministrstva.

V primeru, da partnerstvo organizira usposabljanja odprte narave in predstavljajo vsebine usposabljanj dodano vrednost za panogo, se lahko usposabljanj udeležijo tudi osebe, ki niso zaposlene v podjetjih partnerstva.

* **Svetovanje ob uvajanju poslovnih izboljšav**

Pred vpeljavo poslovne izboljšave, svetovanjem (med partnerji ali s strani zunanjih izvajalcev) se izvede vsaj eno usposabljanje, ki informira, pripravi in usposobi zaposlene za spremembe. Tesna navezava z usposabljanji se priporoča tudi kasneje ob uvajanju sprememb v delovanje organizacije, reorganizaciji, spremembi ravnanja posameznikov, ki opravljajo ključne naloge, ki so povezane z vodenjem, dizajn managementom, krožno ekonomijo, razvojem, trženjem in prodajo.

Uvajanje poslovnih izboljšav mora biti vnaprej ustrezno definirano, z merljivimi cilji in po izvedbi potrjeno s strani podjetja, ki je prejemnik storitve.

Svetovanja morajo imeti konkretne rezultate v obliki raziskav, strokovnih mnenj, evalvacij, analiz, metodologij, priporočil, postopkovnikov ali poročil, ki povzamejo vsebino izvedbe in takojšnje ali predvidene rezultate.

Stroški se povrnejo na podlagi predloženih dokazil o opravljenem delu, knjigovodskih listin, ki so bile osnova za izplačilo ter dokazil o plačilu in so skladne z nacionalno zakonodajo, računovodskimi standardi in imajo ustrezno dokazno vrednost.

Upravičene so tudi druge storitve povezane z izvedbo projekta. Stroški vodenja projekta niso upravičen strošek zunanjih storitev. Zunanjih storitev ne morejo izvajati pravne ali fizične osebe, ki so vključene v projektno partnerstvo.

Primeri svetovanja so: pregled in predlog izboljšav poslovnih procesov povezanih z dizajn managementom, krožne ekonomije, sodelovanje v razvojnem procesu, svetovanje posameznikom, ki delujejo v razvojni in/ali vodstveni funkciji, spremljanje in pomoč pri razvoju novih storitev, pomoč pri pripravi kalkulacij stroškov razvoja novih proizvodov, pomoč pri definiciji novih ciljev v poslovno strategijo (višji cenovni razred), ...

* **Zunanja usposabljanja in svetovanja**

Zunanja usposabljanja izvajajo organizacije ali posamezniki, ki niso vključeni v partnerstvo. Pri izbiri izvajalca zunanjih usposabljanj mora partnerstvo upoštevati načelo gospodarnosti uporabe sredstev in pravil glede napovedovanja usposabljanj. Stroški zunanjih usposabljanj vključujejo samo stroške kotizacije na strokovnih seminarjih, konferencah, ipd. Teme usposabljanj morajo biti uvrščene v načrt usposabljanj, ki ga pripravi upravičenec za partnerstvo.

Upravičenec ima v primeru organizacije dogodkov pravico do povračila stroškov:

* gostujočih predavateljev,
* najema zunanjih prostorov in opreme,
* tolmačenja in prevajanja na usposabljanjih.

V primeru, da je potrebno pridobiti strokovno znanje, izkušnje in pomoč pri vpeljavi poslovne izboljšave, je možno najeti zunanje strokovnjake.

* **Notranja usposabljanja in svetovanja**

Upravičeni so stroški priprave in izvedbe notranjih usposabljanj oziroma stroški udeležbe na usposabljanjih za zaposlene[[7]](#footnote-7) v podjetjih partnerstva.

**Notranja usposabljanja/svetovanja** izvajajo zaposleni pri kateremkoli članu partnerstva, vendar izključno **za zaposlene v podjetjih partnerstva** (praviloma za zaposlene v podjetjih, kjer ni zaposlen izvajalec notranjega usposabljanja/svetovanja), skupinska notranja usposabljanja so odprta tudi nečlanom partnerstva (v kazalnik število vključitev v usposabljanje se štejejo le tisti, ki so iz lesnopredelovalne panoge – C16 in C31), kar se objavi na spletni strani projekta.

Stroški notranjega usposabljanja/svetovanja se priznajo kot upravičeni, če trajajo najmanj 4 pedagoške ure in se ga udeležijo najmanj **štirje (4) zaposleni** iz panožnih podjetij, vključenih v partnerstvo. Posamezno notranje usposabljanje lahko traja praviloma do 8 pedagoških ur.

|  |  |
| --- | --- |
| Ure notranjega usposabljanja (visokošolski učitelji in sodelavci, učitelji in sodelavci višjih strokovnih šol) | Priznan strošek (EUR) |
| 4 | 325,56 |
| 5 | 406,95 |
| 6 | 488,34 |
| 7 | 569,73 |
| 8 | 651,12 |

|  |  |
| --- | --- |
| Ure notranjega usposabljanja (drugi) | Priznan strošek (EUR) |
| 4 | 271,92 |
| 5 | 339,9 |
| 6 | 407,88 |
| 7 | 475,86 |
| 8 | 543,84 |

|  |  |
| --- | --- |
| Ure notranjega svetovanja | Priznan strošek (EUR) |
| 4 | 271,92 |
| 5 | 339,9 |
| 6 | 407,88 |
| 7 | 475,86 |
| 8 | 543,84 |

Povrnejo se stroški na podlagi standardnega stroška na enoto (ura), ki znaša 27,13 EUR / uro usposabljanje in 22,66 EUR / uro za svetovanje. Na vsako pedagoško uro izvedbe notranjega usposabljanja, predavanja, seminarske ure, delavnice ipd., se priznata dve uri za pripravo. Za uro izvedbe usposabljanja oz. svetovanja se tako lahko uveljavlja do 81,39 EUR oz. 67,98 EUR za svetovanje.

Posameznik ne more uveljavljati več ur dela, kot je dejansko število opravljenih delovnih ur mesečno, oziroma dnevno, v skladu z veljavno zakonodajo.

Vse ure izvedbe notranjega usposabljanja morajo biti prikazane v vsebinskem poročilu, ki vsebuje cilje usposabljanja ter časovni in vsebinski potek priprave. Stroški priprave in izvedbe notranjega usposabljanja se sofinancirajo delodajalcu. Dokazilo o izvedenem notranjem usposabljanju je predložitev morebitnega gradiva usposabljanja, urnik izvedbe, fotografije in podpisani seznam/lista udeležencev.

# Načrtovanje, napoved in poročanje o usposabljanjih in drugih aktivnosti

Obveznost vlagatelja je, da za partnerstvo posreduje predviden nabor usposabljanj in načrta vpeljave poslovnih izboljšav (program dela) po podjetjih **v roku enega meseca od vročitve sklepa o sofinanciranju projekta.**

Upravičenec mora vsaj 3 dni vnaprej napovedovati termine, lokacije in cene vseh usposabljanj oz. drugih aktivnosti ministrstvu, ki lahko kadarkoli nenapovedano opravi kontrolo izvedbe.

Ministrstvo lahko zahteva obrazložitev namena in smiselnosti usposabljanja oz. drugih aktivnosti v primeru, ko iz usposabljanja ni razvidna povezava s cilji operacije, ki so definirani v vlogi, oz. z modelom kompetenc, ali v primeru suma negospodarne porabe sredstev. Ministrstvo lahko kadarkoli pozove k oddaji dokazil o raziskavi trga, posredovanju izbranih in neizbranih ponudb ter oddaji javnih oz. objavljenih cenikov za usposabljanje/a izbranega izvajalca.

V vsakem primeru pa mora upravičenec **pridobiti dodatno soglasje ministrstva za izvedbo** usposabljanj, katerih cena usposabljanja na udeleženca presega 500,00 EUR ali skupno 5.000 EUR (ne glede na število udeležencev), ali gre za posebej pripravljena usposabljanja, ki se ne izvajajo po javno objavljenem ceniku oz. ponudbi. Ministrstvo oz. drugi nadzorni organi lahko kadarkoli nenapovedano preverijo dejansko izvajanje. Ugotovitev, da se usposabljanja ne izvajajo v napovedanem terminu, in da izvajalec njihove izvedbe ni odpovedal je kršitev izvajanja operacije. Predvidoma se bo napovedovalo in poročalo o zaključenih usposabljanjih za posamezni mesec. Vlagatelj mora tudi zagotavljati spremljanje števila vključitev oseb v usposabljanja.

# Specifikacija dokazil upravičenih stroškov

Upravičenec mora nastale stroške na projektu dokazati s predložitvijo kopij originalnih računov, pogodb ali drugih računovodskih listin, ki so skladne z nacionalno zakonodajo, računovodskimi standardi in imajo enako dokazno vrednost in dokazili o plačilu, ki se neposredno nanašajo na izvedeno aktivnost ter dokazili v postopkih izbire zunanjih izvajalcev z načeli javnega naročanja in veljavnim zakonom o javnem naročanju. Navedena dokazila se posreduje v obliki skeniranih kopij. Dokazila hrani upravičenec (vsa dokazila), partner – (dokazila za lastne stroške). Ministrstvo lahko zahteva dodatna dokazila, ki so po zakonodaji obvezna oz. so ob izvedbi storitev oz. usposabljanj nastala (npr. potni nalogi, evidenco prisotnosti na delovnem mestu, …).

|  |  |  |
| --- | --- | --- |
| **Vrsta stroška** | | **Specifikacija dokazil**  **(praviloma elektronski izpisi oz. skeni)** |
|
| **a) Stroški plač in drugih povračil stroškov dela zaposlenih na projektu** | | * **pogodba ali aneks k pogodbi o zaposlitvi**, s katero je zaposlena oseba razporejena na delo na projektu (ob predložitvi prvega zahtevka za izplačilo, oziroma ko pride do spremembe) iz katere/ga je razvidno, kdo, v kakšni vlogi, obsegu (polovični ali polni delovni čas) in trajanje dela na projektu ter zadolžitve; * **mesečno poročilo** - izpolnjen **obrazec o stroških dela** - rekapitulacija upravičenih stroškov dela na projektu; |
| **b) Posredni (operativni) stroški** | | * **posredni stroški v pavšalnem znesku v višini 15 %** (izkazanih in potrjenih) neposrednih upravičenih stroškov plač in drugih povračil stroškov dela zaposlenih na projektu * pri poročanju se dokazila ne posredujejo. |
| d. **Usposabljanja in svetovanja** | Zunanji izvajalec | * Opis postopka preverbe trga in izvedbe naročila * **račun** ali obračun po avtorski pogodbi; * pogodba o opravljanju storitev (le ob prvem zahtevku za izplačilo) * **dokazilo o plačilu** (npr. izpis iz TRR); * **dokazila o opravljeni storitvi usposabljanja**:   + **podpisan seznam udeležencev** (v primeru izvedbe usposabljanja za partnerstvo),   + **potrdilo udeležencem po zaključku** (lahko skupinsko),   + **gradivo in program usposabljanja**, predstavitev, fotografije z usposabljanj … * **dokazilo o izvedbi svetovanja** (npr. poročilo o opravljenem delu; raziskava, primeri tiskovin, objav, druga dokazila kot so knjige, članki, brošure, priročniki, drug slikovni material, avtorska pogodba in obračun avtorskega dela, ipd.). |
| Notranji izvajalec | * **dokazila o opravljenem notranjem usposabljanju:** * podpisan seznam udeležencev; * vsebinsko poročilo: v katerem so prikazane vse ure izvedbe notranjega usposabljanja in vsebuje cilje usposabljanja, časovni in vsebinski potek priprave; * gradivo in program notranjega usposabljanja, predstavitev, fotografije z usposabljanj … * **dokazilo o izvedbi svetovanja** (npr. poročilo o opravljenem delu; raziskava, primeri tiskovin, objav, druga dokazila kot so knjige, članki, brošure, priročniki, drug slikovni material. |

# Merila za izbor vlog in način dodeljevanja sredstev

Vse formalno popolne vloge, ki bodo izpolnjevale pogoje za kandidiranje in bodo skladne z namenom javnega razpisa, bo ocenila komisija za dodelitev sredstev na osnovi naslednjih meril:

|  |  |
| --- | --- |
| **Merilo** | **Največje št. točk** |
| 1. **Kakovost vsebine in sodelovanje partnerjev** | 40 |
| 1. **Sestava partnerstva** | 25 |
| 1. **Ciljne skupine** | 25 |
| 1. **Finančni vidik** | 10 |
| **Skupaj** | **100** |

Na seznam izbranih vlog za sofinanciranje se bodo lahko uvrstile le vloge oziroma projekti, ki bodo dosegli najmanj **60 točk**.

|  |  |
| --- | --- |
| 1. **KAKOVOST VSEBINE IN SODELOVANJE PARTNERJEV** | **40** |
| * 1. **Utemeljitev projekta in razvojna naravnanost aktivnosti** * DA, v celoti = 15 točk   (Potrebe partnerstva so jasno izražene, utemeljene z oprijemljivimi podatki in se navezujejo na razvoj kadrov, dizajn management, znamčenje in druge v razpisu predvidene vsebine oz. upravičene aktivnosti projekta. Opisi, deleži in rezultati vključitev, poslovnih izboljšav ter višanje dodane vrednosti so ustrezno opredeljeni, predviden je način merjenja).   * DA, z manjšimi pomanjkljivostmi = 12 točk   (eden od kriterijev ni v celoti izpolnjen, glede na opis DA, v celoti).   * DELNO = 7 točk   Utemeljitev je zelo splošno napisana in neoprijemljiva. Podani so enaki in splošni opisi pri partnerjih. Opisi in rezultati vključitev, poslovnih izboljšav niso ustrezno opredeljeni, merljivost ni ustrezno opisana.   * NE = 0 točk   (komisija utemelji oceno). | **15** |
| * 1. **Področja sodelovanja partnerstva iz prijave so določena in v prijavi ustrezno utemeljena ter vključujejo sodelovanje partnerstva na področju sorodnih delovnih mest oz. procesov na naslednje načine:** * razvidno je, da bodo **vsi člani partnerstva** aktivno sodelovali pri ugotavljanju potreb in pripravi načrta usposabljanj ter izvedbe aktivnosti. Sodelovanje partnerjev je vsebinsko, metodološko in terminsko določeno npr. na delavnicah, intervjuji, ankete, ocenjevanja, diagnostika v podjetju, pregled strategij, itd.; * predvideno je izvajanje notranjih usposabljanj in/ali svetovanj (katera podjetja, katera področja, zaznani primanjkljaji); * predvideni so primerni načini zastopanja interesov podjetij v partnerstvu pri izvajanju projekta. * DA [izpolnjuje vse kriterije] = 10; * DELNO [enega kriterija ne izpolnjuje] = 3; * NE [izpolnjuje le en kriterij ali manj] = 0 | **10** |
| * 1. **Načrtovana sestava projektne pisarne**   Vlagatelj ima določene ustrezne strokovnjake za vsebinsko in tehnično vodenje projekta (projektna pisarna) in lahko začne delovati takoj po potrditvi sofinanciranja.  Točkuje se reference predvidenih kandidatov za vodenje projekta:   * pri referencah s področja **kadrovskega upravljanja** oz. poznavanja lesarske industrije se upošteva število let delovanja kot kadrovski sodelavec, koordinator usposabljanj (vsako leto = 0,5 točk do 10 let = 5 točk, upošteva se tudi vsak svetovalen projekt s področja razvoja kadrov - ali objave v strokovnih medijih oz. predstavitev na konferencah s kadrovskega področja oz. panoge v navezavi s človeškimi viri z 0,5 točk). Upošteva se tudi izkušnje pridobljene pri preteklih delodajalcih. Skupaj največ: **5 točk**. * pri referencah s področja **vodenja projektov** se točkuje vsak projekt vreden več kot 50.000 € z 1 točko, ki ga je posameznik vodil oz. sodeloval pri izvedbi (znotraj firme, zunanji naročnik), vodenje in sodelovanje pri izvedbi projektov sofinanciranih iz evropskih ali drugih virov (ESS, ESRR, ...), ki so bili uspešno zaključeni in je bila organizacija upravičenec oz. partner. Upošteva se tudi izkušnje pridobljene pri preteklih delodajalcih. Skupaj največ: **5 točk.** * pri referencah **s področja dizajn managementa ali digitalizacije ali zelene ekonomije** in vpeljave v prakso podjetij, se upošteva vodenje oz. sodelovanje v razvojnih projektih, ki so vključevali več podjetij, ali izvajanje storitev povezanih z razvojem produktov ali storitev posameznemu podjetju (vsaka referenca 1 točko). Upošteva se tudi izkušnje pridobljene pri preteklih delodajalcih. Skupaj največ: **5 točk.**   Storitev prijave oz. svetovanja za prijavo na javne razpise se ne točkuje.  V primeru prijave več oseb se upošteva točke osebe z največ točkami v okviru vsakega področja. | **15** |
| 1. **SESTAVA PARTNERSTVA IN IZBRANA PANOGA** | **25** |
| * 1. **Vključitev podjetij oz. drugih pravnih oseb s področja dizajn managementa, digitalizacije ter zelene ekonomije**   (upošteva se podjetja/samostojne podjetnike v partnerstvu ter registracijo glavne dejavnosti podjetja, kot je razvidna iz evidence AJPES (Finančni podatki (FI-PO) – Splošni podatki o gospodarski družbi) na dan preverjanja ter reference v vlogi.  Število partnerjev, ki jeregistrirano za opravljanje te dejavnosti in je to glavna dejavnost z ustreznimi referencami ter vsaj enim zaposlenim (upošteva se tudi samostojnega podjetnika oz. druge pravne osebe)  (vsaj 1 = 1; vsaj 2 = 4; vsaj 3 = 6, vsaj 4 = 8). | **8** |
| * 1. **Število mikro, malih ali srednjih (MMS) panožnih podjetij v partnerstvu v skladu s 55. členom ZGD-1**   V skladu s pogojem, da na javnem razpisu lahko kandidira le partnerstvo, ki vključuje  najmanj 15 mikro, malih in/ali srednjih podjetij prejme vlagatelj eno dodatno točko za vsako dodatno podjetje, ki ustreza temu kriteriju v skladu z evidenco AJPES. Podjetja, ki sodelujejo kot administrativno-finančni partnerji ali svetovalna podjetja se pri tem kriteriju ne upoštevajo.  (npr. 11 MMS podjetij = 1 točka, …, 20 in več podjetij = 10 točk) | **10** |
| * 1. **Število velikih panožnih podjetij v partnerstvu v skladu s 55. členom ZGD-1**   Vlagatelj prejme dve dodatni točki za vsako podjetje, ki ustreza temu kriteriju v skladu z evidenco AJPES.    (npr. 1 veliko podjetje = 2 točki, 2 in več podjetij = 4 točke) | **4** |
| * 1. **Število zaposlenih v partnerstvu**   Partnerji navedejo število zaposlenih v panožnih podjetjih - stanje na zadnji dan v mesecu pred vložitvijo vloge na javni razpis.  (manj oziroma enako kot 1.200 = 0 točk, nad 1.200 = 3 točke) | **3** |
| 1. **Ciljne skupine** | **25** |
| * 1. **Vključitev vodij oz. ključnih kadrov v ključna usposabljanja**     Delež panožnih podjetij, katerih vodje, oz. ključni kadri bodo vključeni v usposabljanja s področja:   * pomen in razvoj zelene ekonomije, digitalizacije, znamčenja in dizajn managementa, zelenega javnega naročanja (obvezno), * vodenje ter uvajanje sprememb.     (za vsakih 10 % prejme eno dodatno točko, 0 - 10 = 1; več kot 10 % = 2, več kot 20 % = 3, ... več kot 90 % = 10) | **10** |
| * 1. **Načrtovano število vključitev v podjetjih partnerstva**   Izbrane so ciljne skupine zaposlenih na delovnih mestih, ki predstavljajo pomemben delež od vseh zaposlenih v podjetjih. Pri točkovanju se upošteva delež predvidoma vključenih, ki je določen v točki 4 v Obrazcu 2**.**  (več kot 1.200 vključitev = 5 točk) | **5** |
| * 1. **Predvidena aktivnost z izobraževalnim sektorjem**   Predvidena je vsaj ena aktivnost, ki vključuje osebe, vključene v izobraževanje s področja panoge oz. vsebine projekta:   * Za dijake (5 točk) * Za učitelje srednjega izobraževanja (5 točk) * Za študente in/ali visokošolske učitelje (5 točk)     Dodeli se največ 10 točk. | **10** |
| 1. **FINANČNI VIDIK** | **10** |
| * 1. **Znesek vrednosti projekta glede na število vključitev v usposabljanja**   Primerja se količnik posamezne vloge (izračunan kot razmerje med vrednostjo projekta in z vlogo določenim številom vključitev) z vrednostjo najnižjega količnika med vsemi ustreznimi vlogami.  Dodeli se ustrezen delež točk (zaokrožen na dve decimalki).  [najnižji znesek (na vključitev) : znesek iz vloge \* 10]  Pri načrtovanju morajo vlagatelji upoštevati, da je podatek o številu vključitev vključen v pogodbo o sofinanciranju kot eden ključnih kvantificiranih ciljev.  Npr.: (X1 = najboljše razmerje, X2, X3 razmerja drugih vlagateljev).  Zneski **so ilustrativni in ne predstavljajo dejanskih, predvidenih ali zaželenih razmerij ali vrednosti!**     X vloge 1= 100.000 EUR : 500 vključitev = 200 EUR / vključitev  najnižji količnik  Xvloge2 = 200.000 EUR : 500 vključitev = 400 EUR / vključitev  Xvloge 3 = 300.000 EUR : 500 vključitev = 600 EUR / vključitev     (x1/x1)\*10 = (200 / 200) \* 10 točk = 10 točk  (x1/x2)\*10 = (200 / 400) \* 10 točk = 5 točk  (x1/x3)\*10 = (200 / 600) \* 10 točk = 3,33 točk | **10** |
| **SKUPAJ (1-4)** | **100** |

# Postopek izbora

Postopek izbora (odpiranje, pregled formalne popolnosti, izpolnjevanja pogojev in ocenjevanje vlog ter pregled finančnega načrta) bo vodila komisija imenovana s strani predstojnika ministrstva.

1. **Pregled formalne popolnosti**

Komisija bo ocenjevala le vloge, ki bodo prispele pravočasno v pravilno označeni ovojnici in:

* bodo predložene na predpisanih obrazcih iz razpisne dokumentacije;
* bodo skladne s pogoji, določenimi v 10. točki razpisne dokumentacije in jih
* bodo predložili upravičeni vlagatelji.

Nepravilno označene oz. prepozno dostavljene vloge bodo s sklepom zavržene.

1. **Pregled izpolnjevanja pogojev**

Pregled izpolnjevanja pogojev se bo izvajal za vsakega od vključenih partnerjev. **Izjavo o izpolnjevanju pogojev mora podpisano in pravilno izpolnjeno oddati vsak partner vključen v partnerstvo.**

Ministrstvo bo za potrebe tega javnega razpisa pridobivalo dokazila glede izpolnjevanja pogojev iz uradnih evidenc. Komisija bo preverjala izpolnjevanje pogojev s podatki iz evidenc AJPES in FURS. Vlagatelj lahko iz razloga hitrejše izvedbe postopka ustrezno dokazilo o plačilu davkov in prispevkov za vse partnerje, priloži tudi sam. Priporočljivo je, da vlagatelj na ta način preveri tudi izpolnjevanje pogojev vseh partnerjev.

V primeru dvoma glede upravičenosti katerega koli vlagatelja oz. partnerja lahko ministrstvo zahteva dodatna pojasnila ali dokazila. V primeru, da posamezni partner ne izpolnjuje pogojev, se partner izključi iz obravnave vloge.

Če se oceni, da vloga ni skladna s predmetom, namenom in cilji javnega razpisa, ali da ne izpolnjuje vseh pogojev javnega razpisa, se ocenjevanje po merilih ne izvede, vloga pa se zavrne.

1. **Ocenjevanje vlog**

Komisija bo ocenila vloge glede na merila, določena v javnem razpisu in natančneje opisana v 15. točki razpisne dokumentacije.

Prag števila točk, nad katerim je lahko odobreno sofinanciranje je 60 točk ali več. V nobenem primeru vloga vlagatelja, ki je pridobila manj kot 60 točk, ne more pridobiti sofinanciranja.

Strokovna komisija bo na osnovi rezultatov ocenjevanja po merilih na ravni javnega razpisa oblikovala predlog prejemnika sredstev. **Izbrana bo največ ena vloga, ki bo po merilih za točkovanje vlog ocenjena z največ točkami.**

V primeru, da več vlagateljev doseže enako število točk se o izboru projekta odloči glede na število točk, doseženih v posameznih kriterijih po naslednjem vrstnem redu:

* 2.2 število mikro, malih ali srednjih (MMS) panožnih podjetij v partnerstvu v skladu s 55. členom Zakona o gospodarskih družbah;
* 3.2. načrtovano število vključitev v podjetjih partnerstva in
* 4.1 znesek vrednosti projekta glede na število vključitev v usposabljanja.

Če število točk ostane enako, se izvede primerjava absolutnih vrednosti (npr. številka odstotkov ali podjetij) v posameznih kriterijih navedenih v prejšnjem odstavku, v istem vrstnem redu. Izbran je vlagatelj, ki ima višjo absolutno vrednost v navedenem vrstnem redu.

1. **Pregled finančnega načrta**

V primeru, da bo vlagatelj v vlogi navedel tudi stroške, ki niso upravičeni do sofinanciranja po tem javnem razpisu, bo komisija ustrezno znižala višino sofinanciranja ter vlagatelju predlagala nižji znesek sofinanciranja od zaprošenega. Če se vlagatelj s predlaganim znižanjem ne bo strinjal, se šteje, da odstopa od vloge. Komisija lahko pozove vlagatelje k ponovnem pregledu upravičenih stroškov oz. k redukciji stroškov, ki so po mnenju ocenjevalcev previsoko ali nerealno ocenjeni.

1. **Dodelitev sredstev**

O dodelitvi sredstev po tem razpisu bo na predlog komisije s sklepom o izbiri odločil predstojnik ministrstva. Prejemnik sredstev bo pozvan k podpisu pogodbe. V kolikor se v roku 8 dni od prejema poziva k podpisu pogodbe, nanj ne odzove, se šteje, da je umaknil vlogo za pridobitev sredstev.

# Način prijave

* Vlagatelj odda vlogo v imenu celotnega partnerstva.
* Partnerji s podpisom izjave izrazijo zavezujočo namero sodelovanja, v primeru, da bo projekt izbran za sofinanciranje.
* Oddaja vloge pomeni, da se partnerstvo strinja s pogoji javnega razpisa in z merili za ocenjevanje.
* Vloge morajo biti poslane na naslov: **Ministrstvo za gospodarstvo, turizem in šport, Kotnikova ulica 5, 1000 Ljubljana** do v razpisu predvidenega roka.

Rok za oddajo vloge je **3. 3. 2025**. Če je vloga poslana priporočeno po pošti, se kot pravočasna upošteva oddaja do vključno 23:59 ure na dan roka. Če vloga ni poslana priporočeno, se kot datum oddaje vloge šteje dan prejema vloge na ministrstvo. Vloge, ki bodo prispele po tem roku ali bodo poslane na napačen naslov, se štejejo kot prepozne in bodo vrnjene vlagatelju. Vloge se lahko vložijo tudi osebno v vložišču ministrstva vsak delovni dan v času uradnih ur (od 9. do 15. ure, v petek do 14. ure), najkasneje do roka za oddajo vloge.

* 1. **Formalno popolna vloga**

Predložena vloga mora biti v zaprtem ovitku, ovitek pa mora biti označen z navedbo javnega razpisa. Neustrezno označena vloga se s sklepom zavrže.

Formalno popolno vlogo sestavljajo ustrezno izpolnjeni obrazci in priloge, podpisani s strani zakonitih zastopnikov in žigosani (razen, če pravni subjekt ne posluje z žigom, kar je potrebno navesti na mestu, kjer je predviden žig):

* Prijavni obrazec,
* Obrazec št. 2,
* Obrazec št. 3: Izjava partnerjev o izpolnjevanju in sprejemanju razpisnih pogojev ter nameri k sodelovanju v partnerstvu.

Vloga mora biti oddana v papirni obliki na obrazcih, ki so del razpisne dokumentacije in mora vsebovati vse zahtevane priloge in podatke.

Vlogo in finančni načrt je potrebno posredovati tudi v elektronski obliki na podatkovnem nosilcu (CD ROM, DVD ali USB ključ) in sicer v pdf in word formatu. Obrazec št. 3: Izjavo partnerjev o izpolnjevanju in sprejemanju razpisnih pogojev ter izjavo o partnerstvu mora oddati vsak partner (vključno z vlagateljem), upošteva se tudi skenirana verzija.

* 1. **Označba ovitka**

Vloge morajo biti oddane v zaprtem ovitku z vidno oznako: »**NE ODPIRAJ – Vloga na JR KOCLES 5.0**«. Vloge naj bodo označene s polnim nazivom in naslovom vlagatelja.

# Zahteve glede hranjenja dokumentacije o projektu

Upravičenci so dolžni hraniti dokumentacijo v zvezi s projektom vsaj 10 let po zaključku projekta. Ob ugotovljenih nepravilnostih, se to obdobje lahko smiselno podaljša.

Nosilni partner in partnerji kompetenčnega centra morajo hraniti predvsem naslednjo dokumentacijo:

* pogodbo o sofinanciranju projekta z vsemi prilogami in morebitnimi aneksi;
* dodatne dogovore in korespondenco (npr. spremembe projekta, spremembe finančnega načrta, spremembe pričakovanih rezultatov, zapisnike srečanj);
* zahtevke za izplačilo in drugo računovodsko-knjigovodsko dokumentacijo (račune, pogodbe, računovodske izpise ipd). Nosilni partner hrani dokumentacijo za celotno partnerstvo, posamezni partner pa dokumentacijo za lastne stroške;
* vsebinska in finančna poročila z dokumentacijo, ki so bila posredovana v zvezi z izbiro zunanjih izvajalcev, pogodbe z izbranimi zunanjimi izvajalci, poročila zunanjih izvajalcev (vsebinska in finančna);
* seznam napotitev v aktivnost usposabljanja ter liste prisotnosti udeležencev, vključenih v aktivnostih usposabljanja;
* sezname posredovanih materialov udeležencem ipd.

Vsak partner v partnerstvu je dolžan **porabo sredstev projekta spremljati na ločenem stroškovnem mestu**, tako da je mogoč pregled nad namensko porabo sredstev in zagotavljanje preprečevanja dvojnega financiranja. Voditi in hraniti mora bilanco prihodkov in odhodkov projekta.

Stroški oziroma izdatki morajo biti evidentirani v poslovnih knjigah in davčnih listinah partnerja. Stroški morajo biti preverljivi, spremljati jih morajo originalna dokazila (originalne listine). Partner mora imeti jasen pregled in zapis vseh finančnih transakcij, ki vključujejo informacije, potrebne za pripravo zahtevkov za izplačilo. Plačila se morajo vpisovati po datumu in številčnem vrstnem redu.

Po zaključku projekta morajo partnerji hraniti dokumentacijo na način, da je mogoče zagotavljati ustrezno revizijsko sled.

Vlagatelj se s podpisom pogodbe o sofinanciranju projekta zaveže, da bo ministrstvu, ter drugim nadzornim slovenskim organom, predložil vse relevantne dokumente, ki izkazujejo resničnost, pravilnost in skladnost stroškov ter pravilnost postopkov in učinkovitost izvajanja projekta oziroma posameznih aktivnosti.

# Varovanje osebnih podatkov in poslovnih skrivnosti

Vsi podatki iz vlog, ki jih strokovna komisija odpre, so informacije javnega značaja, razen tistih, ki jih vlagatelji posebej označijo kot poslovno skrivnost. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Morebitni zunanji ocenjevalci, ki bodo sodelovali pri odpiranju in ocenjevanju vlog, bodo morali predhodno podpisati izjavo o zaupnosti.

# Dvojno financiranje

Za stroške, ki so predmet sofinanciranja, nobeden od partnerjev iz partnerstva ne sme prejeti sredstev iz drugih javnih virov financiranja (prepoved dvojnega financiranja), kar morajo biti vsi partnerji v partnerstvu sposobni kadarkoli dokazati. Če bo ministrstvo ugotovilo, da je vlagatelj ali upravičeni prejemnik sredstev prejel sredstva za stroške programa tudi iz drugih javnih virov financiranja ali pa so mu bila kasneje odobrena, se lahko pogodba o sofinanciranju razdre, partner pa bo moral ministrstvu povrniti vsa neupravičeno prejeta sredstva skupaj z zakonitimi zamudnimi obrestmi od dneva nakazila do dneva vračila sredstev.

Če se ugotovi, da je v postopku potrjevanja projekta ali izvrševanja projekta prišlo do resnih napak, nepravilnosti ali kršitve obveznosti, ali pa ministrstva ni seznanil z vsemi dejstvi in podatki, ki so mu bili znani ali bi mu morali biti znani oziroma, da je posredoval neresnične, nepopolne podatke oziroma dokumente ali prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev ministrstva o dodelitvi sredstev ali da je neupravičeno pridobil sredstva po tem javnem razpisu na nepošten način, na podlagi ponarejene listine ali kaznivega dejanja, bo upravičenec dolžan vrniti neupravičeno prejeta sredstva skupaj z zakonskimi zamudnimi obrestmi od dneva nakazila na transakcijski račun upravičenca do dneva vračila sredstev. Če je takšno ravnanje namerno, se bo obravnavalo kot goljufija.

# Spremembe projekta

Partnerstvo je obvezano doseči cilje podane v vlogi. Upravičenec lahko predlaga spremembe:

* finančnega načrta – upravičenec, pooblaščen, da usklajuje sredstva in morebitne spremembe sporoči ministrstvu. Pred tem mora obvestiti partnerstvo o spremembi in pridobiti soglasje tistih, ki se jim spreminjajo odobreni zneski;
* vključitev dodatnih partnerjev, če to prispeva k boljši realizaciji projekta;
* izločitev neaktivnih in neodzivnih partnerjev iz partnerstva.

# Odpiranje vlog in obveščanje vlagateljev o rezultatih javnega razpisa

Odpiranje vlog bo potekalo na sedežu ministrstva, Kotnikova ulica 5, 1000 Ljubljana, v roku petih delovnih dni od poteka roka za oddajo vlog. Odpiranje vlog bo vodila komisija za izvedbo postopka javnega razpisa, ki jo imenuje predstojnik ministrstva. Odpiranje vlog ni javno.

Odpirale se bodo samo v roku dostavljene, pravilno izpolnjene in označene ovojnice z vlogami, in sicer v vrstnem redu, v katerem so bile predložene.

Razpisna komisija bo v roku 8 dni od odprtja vlog pisno pozvala tiste vlagatelje, katerih vloge niso popolne, da jih dopolnijo v roku 8 dni od prejema poziva. Vloge, ki jih vlagatelji ne bodo dopolnili v skladu s pozivom za dopolnitev vlog in v določenem roku, bodo zavržene, razen če se bo nepopolnost vloge nanašala na dopolnitev vloge s podatki o dejstvih, o katerih vodi uradno evidenco državni organ, organ lokalne skupnosti ali nosilec javnega pooblastila.

Vlagatelj v dopolnitvi vloge ne sme spreminjati:

* višine zaprošenih sredstev,
* dela vloge, ki se veže na tehnične specifikacije predmeta vloge,
* elementov vloge, ki vplivajo ali bi lahko vplivali na drugačno razvrstitev vloge glede na preostale prejete vloge v okviru tega javnega razpisa.

Vlagatelj sme le ob pisnem soglasju ministrstva popraviti očitne računske napake, pri čemer se višina zaprošenih sredstev ne sme spreminjati.

Vsi vlagatelji bodo o izidu javnega razpisa obveščeni najkasneje v 60 dneh po zaključku odpiranja vlog. Na podlagi predloga komisije bo predstojnik ministrstva izdal sklep izbranemu in neizbranim vlagateljem.

Z izbranim vlagateljem bo sklenjena pogodba o sofinanciranju. V primeru, da se vlagatelj v roku 8 (osem) dni od prejema poziva za podpis pogodbe nanj ne odzove, se šteje, da je umaknil vlogo za pridobitev sredstev.

# Pravno sredstvo

Zoper sklep je dovoljen upravni spor. Tožbo je potrebno vložiti v roku 30 dni od dneva vročitve sklepa. Tožba se vloži neposredno pri Upravnem sodišču Republike Slovenije, krajevno pristojnem glede na sedež prijavitelja, ali pa se mu jo pošlje po pošti, pri čemer se šteje, da je bila tožba vložena tisti dan, ko je bila priporočeno oddana na pošto oziroma neposredno vložena na sodišču. Tožba se vloži v toliko izvodih, kolikor je strank v postopku. Tožbi je treba priložiti upravni akt, ki se izpodbija, v izvirniku, prepisu ali kopiji.

Tožba ne ovira izvršitve sklepa o (ne)izboru, zoper katerega je vložena, oziroma ne zadrži podpisa pogodbe o sofinanciranju z izbranim vlagateljem.

# Informacije v zvezi z razpisno dokumentacijo

Celotno razpisno dokumentacijo in informacije v zvezi z namenom javnega razpisa lahko zainteresirani vlagatelji v razpisnem roku pridobijo na spletni strani <https://www.gov.si> ali na e-naslovu: [gp.mgrt@gov.si](mailto:gp.mgrt@gov.si) s pripisom KOCLES 5.0.

Najpogostejša vprašanja in odgovori bodo objavljeni na spletni strani razpisa ministrstva Objavljeni odgovori na vprašanja so del razpisne dokumentacije.

### Vzorec pogodbe o sofinanciranju projekta

Pogodba je le vzorčna in ministrstvo si pridržuje pravice, da pogodbo pred podpisom ustrezno dopolni ali spremeni. Izbrani prijavitelj na javni razpis ima pravico podpis pogodbe, v primeru sprememb, ki bi bile zanj nesprejemljive, zavrniti. To mora izbrani prijavitelj storiti pisno! V kolikor zavrne podpis pogodbe, se šteje, da je odstopil od vloge in da je sklep o dodelitvi sredstev razveljavljen.

**MINISTSTVO ZA GOSPODARSTVO, TURIZEM IN ŠPORT,** Kotnikova ulica 5, 1000 Ljubljana, ki ga zastopa Matjaž Han, minister, matična številka: 2632616000, ident. št. za DDV in davčna številka: SI 98577212 (v nadaljevanju: **ministrstvo**)

in

**[POLNI NAZIV, NASLOV],**  ki jo zastopa ODGOVORNA OSEBA [NAZIV, IME], matična številka: , ident. št. za DDV in davčna številka: , transakcijski račun: , naziv banke: (v nadaljevanju: **upravičenec**)

na podlagi:

* 50. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23),
* Proračuna Republike Slovenije za leto 2025 (Uradni list RS, št. 123/23 in 104/24),
* Proračuna Republike Slovenije za leto 2026 (Uradni list RS, št. 104/24)
* Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24),
* Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24),
* Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Uredbe Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023; v nadaljevanju besedila: Uredba 2023/2831/EU),
* Sheme državnih pomoči »Program ukrepov MGTŠ za spodbujanje podjetništva in konkurenčnosti v obdobju 2024-2030 – de minimis« (št. priglasitve: M001-2632616-2024, datum potrditve sheme: 14. 3. 2024; trajanje sheme: do 31. 12. 2030)
* Programa ukrepov Ministrstva za gospodarstvo, turizem in šport za spodbujanje podjetništva in konkurenčnosti v obdobju 2024 - 2030, št. 3030-35/2023/13 z dne 5. 4. 2024,
* Izvedbenega dokumenta ukrepov razvoja lesnopredelovalne industrije do 2030 (Sklep Vlade RS št. 31000-1/2022/9 z dne 30. 5. 2022).

skleneta

**POGODBO o sofinanciranju projekta xxxxxx**

1. UVODNE DOLOČBE

1. člen

(uvodne določbe)

Pogodbeni stranki uvodoma ugotavljata:

* da je bil dne xx.xx 2025 v Uradnem listu RS objavljen Javni razpis za sofinanciranje vzpostavitve in delovanja kompetenčnega centra za razvoj kadrov v lesni industriji za obdobje 2025-2026 (v nadaljevanju: javni razpis);
* da je bil s sklepom o izbiri št. **xxxx z dne xxxx** potrjen projekt »[NAZIV projekta] « (v nadaljevanju: Sklep o izbiri);
* da pri izvajanju projekta v partnerstvu sodelujejo partnerji navedeni v vlogi, s katero se je upravičenec v imenu partnerstva prijavil na javni razpis (v nadaljevanju: vloga);
* da sredstva sofinanciranja projekta po tej pogodbi predstavljajo pomoč po pravilu »de minimis«, priglašena shema državnih pomoči »Program ukrepov MGTŠ za spodbujanje podjetništva in konkurenčnosti v obdobju 2024-2030 – de minimis« (št. priglasitve: M001-2632616-2024, datum potrditve sheme: 14. 3. 2024; trajanje sheme: do 31. 12. 2030)

1. PREDMET POGODBE

2. člen

(predmet pogodbe)

Predmet te pogodbe je sofinanciranje izvajanja projekta xxxxxxxx (v nadaljevanju: projekt) ter opredelitev medsebojnih odnosov ter pravic in obveznosti med ministrstvom in upravičencem.

3. člen

(namen in cilji projekta)

Namen projekta je sofinanciranje vzpostavitve in delovanja kompetenčnega centra za razvoj kadrov na področju lesarstva, ki ga izvaja partnerstvo in ki bo deloval za potrebe podjetij partnerstva, ki delujejo na področju lesarstva in njihove zaposlene.

Cilj projektaje vzpostavitev in delovanje kompetenčnega centra za razvoj kadrov na področju lesarstva, v okviru katerega se bo zviševala usposobljenost na določenih delovnih mestih v podjetjih, ki so vključena v partnerstvo.

V okviru projekta bo vzpostavljen kompetenčni center za razvoj kadrov v lesarstvu, ki bo:

* dosegel x.xxx vključitev v programe usposabljanja;
* uvedel vsaj xx izboljšav poslovnih procesov vključenih podjetij,
* prispeval k večji dodani vrednosti v vključenih podjetjih;
* pripravil x program usposabljanja.

Upravičenec se s podpisom pogodbe zavezuje, da bo zagotovil strokovno in vestno izvedbo projekta, katerega sofinanciranje je predmet te pogodbe.

4. člen

(sestavni deli pogodbe)

Sestavni del pogodbe je tudi besedilo javnega razpisa in razpisne dokumentacije.

5. člen

(upravičeni stroški)

Stroški in izdatki so upravičeni, če:

* so s projektom neposredno povezani, so potrebni za njegovo izvajanje in so v skladu s cilji projekta ter predmetom javnega razpisa;
* so dejansko nastali za dela, ki so bila opravljena, za blago, ki je bilo dobavljeno, oziroma za storitve, ki so bile izvedene in je upravičenec dostavil dokazilo o njihovem plačilu;
* so pripoznani v skladu s skrbnostjo dobrega gospodarja;
* so nastali in so plačani v obdobju upravičenosti;
* temeljijo na verodostojnih knjigovodskih in drugih listinah in
* so izkazani v skladu z veljavnimi nacionalnimi predpisi.

V okviru projekta so upravičeni naslednji stroški:

* plač in drugih povračil stroškov dela zaposlenih na projektu za delo do 2 zaposlitev za polni delovni čas (160 ur) na posameznega zaposlenega za posamezni mesec na podlagi standardnega stroška na enoto, ki znaša 22,66 EUR/uro in sicer za:
  + vsebinsko vodenje projekta (npr. priprave in izvajanja načrta usposabljanj, pomoč pri diagnostiki potreb podjetij po usposabljanjih in izboljšavah, zagotavljanje kakovosti notranjih usposabljanj in svetovanj, spremljanje napredka zaposlenih …) in
  + administrativno in finančno vodenje projekta (npr. poročanje, priprava poročil, finančno spremljanje, zbiranje ponudb, izvedba naročil, organizacija usposabljanj in dogodkov …);
  + strokovno vodenje projekta z izvedbo usposabljanj in aktivnosti vpeljave vsebin dizajn managementa v vključena podjetja;
* posredni stroški v pavšalnem znesku v višini 15 % neposrednih upravičenih stroškov dela;
* usposabljanja in svetovanja, ki vključujejo stroške usposabljanja in uvajanja vsebine usposabljanj v prakso podjetij:
  + za zunanje usposabljanje/svetovanje se povrnejo stroški zunanjih storitev povezanih z organizacijo in izvedbo dogodkov oz. kotizacij;
  + za »notranje usposabljanje« in svetovanja se povrnejo stroški vključenemu partnerju na podlagi standardnega stroška na enoto (pedagoška ura), ki znaša 27,13 EUR / uro za usposabljanje in 22,66 EUR / uro za svetovanje, na pedagoško uro izvedbe se prizna do 2 uri priprave.

Strošek DDV ni upravičen strošek.

Podlaga za uveljavljanje stroškov je odobren finančni načrt, ki ga je partnerstvo oddalo ob oddaji vloge. Morebitno spremembo finančnega načrta je potrebno predhodno uskladiti z ministrstvom ter pridobiti soglasje pred spremembo. Za uskladitev med partnerji je odgovoren upravičenec, ki posreduje predlog morebitne spremembe.

1. VREDNOST POGODBE

6. člen

(načrtovana vrednost pogodbe)

Ministrstvo bo upravičencu zagotavljalo sredstva v višini največ 800.000,00 EUR za sofinanciranje upravičenih stroškov projekta po tej pogodbi. Koriščenje sredstev oz. predvidena dinamika izplačevanja sredstev za sofinanciranje projekta je:

* proračunsko leto 2025: **EUR** in
* proračunsko leto 2026: **EUR**.

Izplačilo sredstev bo izvedeno na podlagi potrjenega zahtevka za izplačilo z zahtevanimi prilogami in dokazili.

Sredstva za sofinanciranje projekta predstavljajo pomoč po pravilu »de minimis«, priglašeno s shemo državnih pomoči »Program ukrepov MGTŠ za spodbujanje podjetništva in konkurenčnosti v obdobju 2024-2030 – de minimis« (št. priglasitve: M001-2632616-2024, datum potrditve sheme: 14. 3. 2024; trajanje sheme: do 31. 12. 2030).

V primeru prekoračitve dodeljenega zneska pomoči po pravilu »de minimis«, ministrstvo določi ustrezne ukrepe skladno z veljavnimi predpisi.

V skladu s 5. členom Uredbe komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023; v nadaljevanju: Uredba Komisije (EU) št. 2023/2831) se pomoč de minimis lahko kumulira s pomočjo de minimis do zgornje dovoljene meje (300.000 EUR), ne sme pa se kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči, določen za posebne okoliščine vsakega primera v uredbi o skupnih izjemah ali sklepu Komisije. Pomoč de minimis, ki ni dodeljena za določene upravičene stroške ali je navedenim stroškom ni mogoče pripisati, se lahko kumulira z drugo državno pomočjo, dodeljeno na podlagi uredbe o skupinskih izjemah ali sklepa Komisije.

7. člen

(zahtevek za izplačilo)

Sredstva bo ministrstvo nakazalo upravičencu na podlagi pravočasno prejetega, popolnega in potrjenega zahtevka za sofinanciranje (Priloga 1 in 2) z ustreznimi prilogami in dokazili. Ministrstvo lahko zahteva ob izvajanju kontrole tudi dodatna dokazila, ki izkazujejo upravičenost zahtevka.

Če ministrstvo pri pregledu posredovanega zahtevka za izplačilo na priloženih prilogah in dokazilih ugotovi pomanjkljivosti, pozove upravičenca k dopolnitvi. Upravičenec je dolžan dopolnjeni zahtevek z zahtevanimi prilogami posredovati ministrstvu v 8 dneh od prejetega poziva. Če upravičenec ministrstvu popravljenega zahtevka ne bo vrnil v tem roku, ministrstvo zahtevanega zneska, do katerega bi bil upravičenec morebiti upravičen, ne bo poravnalo. Ministrstvo ima pravico zavrniti zahtevek za izplačilo, v katerem cene usposabljanj bistveno presegajo cene primerljivih usposabljanj na trgu.

Ministrstvo bo uradno in pravočasno posredovani popolni zahtevek za sofinanciranje s prilogami poravnal praviloma v 60 dneh od prejema popolnega zahtevka za sofinanciranje.

Ministrstvo bo pridobljene podatke upravičenca uporabil izključno za namene tega javnega razpisa in jih bo varoval v skladu z veljavno zakonodajo.

1. ROK ZA IZVEDBO

8. člen

(obdobje upravičenosti)

(1) Upravičenec je dolžan zaključiti vse aktivnosti najkasneje do 31. 10. 2026.

(2) Obdobje upravičenosti stroškov in izdatkov v okviru projekta je od objave razpisa do 31. 10. 2026.

(4) Obdobje upravičenosti javnih izdatkov (izplačil iz proračuna) je od podpisa pogodbe do 31. 12. 2026.

(5) Rok za oddajo zadnjega zahtevka je 3. 11. 2026.

1. PRAVICE IN OBVEZNOSTI POGODBENIH STRANK

9. člen

(obveznosti ministrstva)

Ministrstvo se zavezuje, da bo:

1. spremljalo in nadziral izvajanje te pogodbe;
2. izvajalo vsebinsko, tehnično in finančno preverjanje upravičenih stroškov, dokazil o plačilih in pripadajoče dokumentacije;
3. spremljalo in nadziralo izvajanje aktivnosti projekta pri upravičencu oz. na kraju samem, vključno z napovedanimi ali nenapovedanimi kontrolami izvedbe napovedanih aktivnosti;
4. spremljalo pravilno izvajanje pomoči po pravilu »de minimis«;
5. zagotavljalo revizijsko sled in hrambo vseh dokumentov, ki so potrebni za zagotovitev ustrezne revizijske sledi;
6. zagotavljalo možnost nadzora porabe sredstev s strani pristojnih organov, in ukrepalo skladno z njihovimi priporočili.

10. člen

(obveznosti upravičenca)

Upravičenec se zavezuje, da bo:

1. izvajal aktivnosti projekta v skladu s to pogodbo in vlogo, veljavnimi predpisi, po dogovorjenem terminskem in finančnem načrtu ter po pravilih stroke kakovostno in gospodarno ter k takšni izvedbi zavezal partnerje inzunanje izvajalce;
2. partnerje zavezal k izpolnjevanju določb te pogodbe in v roku 30 dni od podpisa te pogodbe posredoval ministrstvu s strani vseh partnerjev podpisan partnerski sporazum;
3. vsaj 3 dni vnaprej sporočal termine, lokacije in cene vseh usposabljanj ministrstvu, ki lahko kadarkoli nenapovedano opravi kontrolo izvedbe;
4. pridobil soglasje ministrstva za izvedbo usposabljanj, katerih cena usposabljanja na udeleženca presega 500,00 EUR ali skupno 5.000 EUR (ne glede na število udeležencev), ali gre za posebej pripravljena usposabljanja, ki se ne izvajajo po javno objavljenem ceniku oz. ponudbi;
5. dodeljena sredstva uporabil izključno za izvajanje projekta v skladu s to pogodbo;
6. pred izvajanjem projekta določil ustrezno ločeno računovodsko kodo in vodil ločen računovodski sistem ali ustrezno knjigovodsko evidenco za izvajanje projekta ter k temu zavezal partnerje;
7. obvezno hranil vsa dokazila, ki so podlaga za pripravo zahtevka za izplačilo in drugo dokumentacijo o projektu najmanj 10 let po zaključku projekta;
8. pripravljal in ministrstvu posredoval vse potrebne podatke in dokumentacijo za usklajevanje predpisanega zahtevka za izplačilo ter po uskladitvi posredoval zahtevek za izplačilo ter ostale obrazce v skladu z navodili ministrstva;
9. pripravljal finančna in vsebinska poročila v obliki, ki jo bo predpisalo ministrstvo ter na zahtevo pripravil izredna poročila s predpisano vsebino in rokom izdelave;
10. V primeru prekoračitve dovoljenega zneska pomoči po pravilu »de minimis«, določenega v drugem odstavku 5. člena Uredbe komisije (EU) št. 2023/2831, s strani posameznega partnerja prejeta sredstva v celoti vrnil;
11. zagotavljal revizijsko sled in hrambo vseh dokumentov, ki so potrebni za zagotovitev ustrezne revizijske sledi;
12. posredoval potrdila o prenakazilih povrnjenih sredstev partnerjem v roku 5 dni po prejemu;
13. zagotavljal možnost nadzora porabe sredstev s strani pristojnih organov, in ukrepal skladno z njihovimi priporočili ter o tem obveščal ministrstvo;
14. če se izkaže, da so uveljavljeni in izplačani stroški neupravičeni, je dolžan povrniti razliko ministrsvu v skladu s pozivom k vračilu sredstev,
15. ne bo odstopil terjatve do ministrstva tretjim osebam.
16. NADZOR NAD IZVAJANJEM POGODBENIH OBVEZNOSTI

11. člen

(namenska in nenamenska poraba sredstev)

(1) Odobrena sredstva na podlagi te pogodbe so namenska in jih mora upravičenec porabiti izključno za izvajanje projekta, katerega sofinanciranje je predmet te pogodbe.

(2) Za nenamensko porabo sredstev se šteje, če:

* sredstva niso bila porabljena za namen, za katerega so bila dodeljena,
* upravičenec navaja lažne ali netočne podatke, podatke ponareja ali jih namenoma izpusti,
* se ugotovijo odstopanja od pogodbe s finančnimi posledicami.

(3) Ministrstvo spremlja namensko porabo sredstev tako, da skrbnik pogodbe predhodno preveri upravičenost izplačila na osnovi posredovanih dokazil in pripadajoče dokumentacije.

(4) Upravičenec je dolžan ministrstvu in ostalim pristojnim organom z namenom nadzora porabe sredstev vsak čas omogočiti dostop do fizičnih rezultatov projekta ter dokumentacije, vezane na projekt in vpogled vanjo, vključno s kontrolo na kraju samem.

(5) V primeru, da ministrstvo ugotovi, da je upravičenec sredstva uporabil nenamensko, se z dnem te ugotovitve ta pogodba lahko šteje za razvezano, upravičenec pa je v roku 30 dni po prejemu pisne zahteve dolžan vrniti:

* sorazmeren del prejetih sredstev v primeru iz prve in tretje alineje 2. odstavka tega člena oziroma
* celoten znesek prejetih sredstev v primeru iz druge alineje 2. odstavka tega člena.

(6) Ministrstvo zahteva vračilo že prejetih sredstev skupaj z zakonitimi obrestmi, ki so obračunane od dneva nakazila do dneva vračila. V primeru, da upravičenec sredstev ne vrne v roku, tečejo zakonite zamudne obresti, ki so obračunane od dneva zamude do dneva vračila.

12. člen

(neizpolnjevanje pogodbenih obveznosti)

(1) V primeru, da ministrstvo ugotovi, da upravičenec ne izpolnjuje pogodbenih obveznosti, mu določi rok za odpravo nepravilnosti.

(2) Če upravičenec kljub pozivu ministrstva pomanjkljivosti v postavljenem roku ne odpravi, ministrstvo določi ustrezne ukrepe kot odziv na neizpolnjevanje pogodbenih obveznosti .

(3) Če upravičenec naloženih ukrepov ne upošteva, lahko ministrstvo odstopi od pogodbe in zahteva vračilo že prejetih sredstev skupaj z zakonitimi obrestmi, ki so obračunane od dneva nakazila do dneva vračila.

13. člen

(sprememba projekta)

(1) Če upravičenec ugotovi, da ne bo mogel izpolniti pogodbenih obveznosti in da bo prišlo do finančne, vsebinske oziroma časovne spremembe projekta, mora čim prej, najpozneje pa v 5 delovnih dneh od nastanka razloga za spremembo to pisno obrazložiti in utemeljiti ministrstvu.

(2) Upravičenec lahko predlaga druge spremembe, ki so ključne za doseganje vsebinskih ciljev in rezultatov projekta, vključno z morebitno spremembo partnerstva ali finančnega načrta.

(3) Upravičenec mora s partnerji uskladiti predlog sprememb projekta.

(4) Upravičenec mora pred vsako spremembo partnerskega sporazuma pridobiti soglasje s strani ministrstvo.

(5) Ministrstvo lahko predlagane spremembe potrdi ali ne potrdi.

(6) Če upravičenec ne izpolni obveznosti iz prvega odstavka tega člena, lahko ministrstvo odstopi od pogodbe.

(7) Upravičenec je dolžan povrniti neupravičeno prejeta sredstva po tej pogodbi skupaj z zakonitimi obrestmi od dneva nakazila do dneva vračila.

14. člen

(odstop od pogodbe)

(1) Če upravičenec predčasno odstopi od pogodbe na podlagi utemeljenih razlogov, izgubi pravico do sofinanciranja razen do sofinanciranja tistih upravičenih stroškov, ki so vezani na že izpeljane aktivnosti projekta. Med utemeljene razloge sodijo razlogi, nastali po sklenitvi pogodbe, ki niso rezultat dejanj upravičenca, so nepričakovani in ki jih upravičenec ni mogel preprečiti, ne odpraviti in se jim tudi ne izogniti. Upravičenec je v tem primeru dolžan nositi stroške, ki nastanejo zaradi odstopa od pogodbe.

(2) V primeru predčasnega odstopa upravičenca od pogodbe brez utemeljenih razlogov lahko ministrstvo zahteva vračilo že prejetih sredstev skupaj z zakonitimi obrestmi, ki so obračunane od dneva nakazila do dneva vračila.

1. NADZOR NAD PORABO SREDSTEV

15. člen

(nadzor)

(1) Ministrstvo spremlja in nadzira izvajanje pogodbe ter namensko in upravičeno porabo dodeljenih sredstev. Ministrstvo lahko v spremljanje in nadzor nad porabo proračunskih sredstev vključi tudi zunanje strokovnjake.

(2) Upravičenec se zavezuje, da bo omogočil vsebinski, tehnični, administrativni in finančni nadzor nad izvajanjem projekta, katerega sofinanciranje je predmet te pogodbe. Nadzor se izvaja s strani ministrstva in pristojnih organov Republike Slovenije.

(2) Upravičenec se zavezuje, da bo nadzornim organom predložil vse dokumente, ki izkazujejo resničnost, pravilnost in skladnost upravičenih stroškov projekta, katerih sofinanciranje je predmet te pogodbe.

(3) V primerih nadzora na kraju samem bo upravičenec omogočil vpogled v informacijske programe, listine in postopke v zvezi z izvajanjem projekta. Upravičenec se zavezuje, da bo sodeloval pri izvedbi teh kontrol ter se nanje ustrezno pripravil.

(4) Če upravičenec ne omogoči izvedbe kontrole, se to šteje za neizpolnjevanje pogodbenih obveznosti.

16. člen

(prepoved dvojnega financiranja)

(1) Upravičenec zagotavlja, da za stroške, ki so predmet sofinanciranja te pogodbe, ni prejel oziroma ne bo prejel sredstev iz drugih javnih virov financiranja (prepoved dvojnega financiranja).

(2) Če ministrstvo ugotovi, da je upravičenec prejel sredstva za stroške, ki so predmet te pogodbe, tudi iz drugih virov financiranja ali pa so mu bila odobrena, se lahko pogodba razdre.

(3) Upravičenec je dolžan ministrstvu povrniti neupravičeno prejeta sredstva skupaj z zakonitimi obrestmi.

(4) Upravičenec je dolžan k izpolnjevanju te obveznosti zavezati tudi partnerje.

1. DODATNA DOLOČILA

17. člen

(dolžnost poročanja upravičenca)

(1) Upravičenec je dolžan pripravljati in posredovati ministrstvu poročila o poteku in rezultatih porabljenih sredstev, doseganju načrtovanih ciljev v fazi izvajanja projekta.

(2) Upravičenec dolžan ministrstvu posredovati poročila, kot sledi:

- vmesno poročilo do 30. 11. 2025;

- končno poročilo do 20. 11. 2026.

(3) Upravičenec je dolžan na zahtevo ministrstva pripraviti in posredovati tudi izredna poročila s predpisano vsebino in v roku, ki ga določi ministrstvo.

18. člen

(nakazilo sredstev)

(1) Ministrstvo bo uradno in pravočasno posredovani popoln zahtevek za izplačilo s prilogami poravnalo praviloma v 30 dneh od prejema popolnega zahtevka za sofinanciranje. Sredstva bodo nakazana na transakcijski račun oz. podračun upravičenca.

(2) Upravičenec mora s strani ministrstva nakazana sredstva v roku 5 delovnih dni prenakazati vsem partnerjem in dokazila o prenakazilu posredovati ministrstvu. V primeru neizpolnjevanja obveznosti do partnerjev se ustavijo nadaljnja izplačila s strani ministrstva, vse dokler niso obveznosti izpolnjene. V primeru dokončne zaustavitve izplačil se izvede ukrep odstopa od pogodbe in vračil neupravičeno prejetih sredstev.

19. člen

(varovanje osebnih podatkov in poslovnih skrivnosti)

(1) Ministrstvo in upravičenec se zavezujeta k varovanju osebnih podatkov in poslovnih skrivnosti, pridobljenih tekom izvajanja programa, v skladu z veljavnim Zakonom o varstvu osebnih podatkov, veljavnim Zakonom o gospodarskih družbah in drugo veljavno zakonodajo.

(2) Upravičenec je dolžan k izpolnjevanju te obveznosti zavezati tudi partnerje in zunanje izvajalce.

20. člen

(protikorupcijska klavzula)

V primeru, da se ugotovi, da pri izvajanju te pogodbe kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

Če se ugotovi, da za prejemnika v razmerju do ministrstva obstaja prepoved poslovanja iz 35. člena Zakona o integriteti in preprečevanju korupcije (ZlntPK) (Uradni list RS, št. 69/11 – uradno prečiščeno besedilo, 158/20 in 3/22 - ZDeb), je ta pogodba nična.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

1. KONČNE DOLOČBE

21. člen

(skrbnika pogodbe)

(1) S strani ministrstva je skrbnik pogodbe xxxx.

(2) S strani upravičenca je skrbnik pogodbe XXXX

(3) Pogodbena stranka je dolžna drugo pogodbeno stranko o spremembi odgovorne osebe ali skrbnika pogodbe pisno obvestiti v roku 3 dni od nastale spremembe.

22. člen

(reševanje sporov)

Pogodbeni stranki se zavezujeta, da bosta morebitne spore iz te pogodbe reševali sporazumno. V primeru, da sporazumna rešitev spora ni mogoča, se zadeva preda stvarno pristojnemu sodišču v Ljubljani.

23. člen

(veljavnost pogodbe)

(1) Pogodba začne veljati z dnem podpisa vseh pogodbenih strank

(2) Pogodba je sestavljena v petih enakih izvodih, od katerih prejme upravičenec dva izvoda in ministrstvo tri izvode.

(3) Vse spremembe in dopolnitve pogodbe pogodbeni stranki uredita s pisnim aneksom k tej pogodbi.

|  |  |
| --- | --- |
| ***NAZIV UPRAVIČENCA***  IME  ODGOVORNA OSEBA  V\_\_\_\_\_\_\_\_\_\_, dne\_\_\_\_\_\_\_\_\_\_\_\_\_  Štev.: \_\_\_\_\_\_\_\_\_\_\_\_\_\_\_\_\_\_\_\_\_\_\_ | **Ministrstvo za gospodarstvo, turizem in šport**  Matjaž Han  minister  V Ljubljani, dne \_\_\_\_\_\_\_\_\_\_\_\_\_\_  Štev.: \_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
|  |  |
|  |  |

**Priloga 1**

**ZAHTEVEK ZA IZPLAČILO št. X**

**Datum:**

**Obdobje poročanja:**

**Št. e-računa:**

**Naziv projekta:**

**Naziv upravičenca:**

|  |  |
| --- | --- |
| **Vrsta stroškov** | **Znesek (brez DDV)** |
| **Stroški plač** |  |
| **Posredni stroški** |  |
| **Notranji stroški usposabljanja in svetovanja** |  |
| **Zunanji stroški usposabljanja in svetovanja** |  |
| **Skupaj:** |  |

**Podpis in žig:**

**Priloge:**

****

**Priloga 2**

**Zaposleni: Mesec/leto:**

|  |  |  |
| --- | --- | --- |
| **Datum** | **Podroben opis aktivnosti**  (razvoj aktivnosti in rezultat teh aktivnosti po posameznih dnevih) | **Število opravljenih ur** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Podpis zaposlenega: Podpis odgovorne osebe:**

**Datum:**

### Priloga št. 2: Partnerski sporazum o sodelovanju (tipski osnutek sporazuma)

Gre za vzorec partnerskega sporazuma o sodelovanju, ki se pred podpisom lahko spremeni.

**NAZIV;**

NASLOV, ki jo zastopa [IME](v nadaljevanju: **upravičenec**)

Davčna številka upravičenca: #######

Matična številka upravičenca: ##########

Transakcijski račun upravičenca: #####-#########

Odprt pri banki: [NAZIV BANKE]

in

**NAZIV;**

NASLOV, ki jo zastopa [IME](v nadaljevanju: **partner**)

Davčna številka partnerja: #######

Matična številka partnerja: ##########

Transakcijski račun partnerja: #####-#########

Odprt pri banki: [NAZIV BANKE]

in

**NAZIV;**

NASLOV, ki jo zastopa [IME](v nadaljevanju: **partner**)

Davčna številka partnerja: #######

Matična številka partnerja: ##########

Transakcijski račun partnerja: #####-#########

Odprt pri banki: [NAZIV BANKE]

in

**…**

(v nadaljevanju: **partnerji sporazuma**)

sklenejo

**PARTNERSKI SPORAZUM O SODELOVANJU PRI IZVEDBI PROJEKTA**

[NAZIV PROJEKTA]

1. člen

(uvodne določbe)

Uvodoma partnerji sporazuma o sodelovanju ugotavljajo, da:

1. so z oddajo vloge kot partnerji kandidirali za izvedbo projekta [NAZIV projekta] (v nadaljevanju projekt), ki se izvaja v okviru Javnega razpisa za sofinanciranje vzpostavitve in delovanja kompetenčnega centra za razvoj kadrov v lesni industriji za obdobje 2025-2026;
2. so se pred oddajo vloge dogovorili, da bo v primeru odobritve sofinanciranja vlagatelj [NAZIV] nastopal kot upravičenec v imenu celotnega partnerstva, prevzel odgovornost v imenu partnerstva do Ministrstva za gospodarski razvoj in tehnologijo (v nadaljevanju: ministrstvo);
3. je bil projekt izbran za sofinanciranje na javnem razpisu s sklepom o sofinanciranju št. xxx dne xxxx.;
4. je upravičenec xx.xx.2025 v imenu partnerstva podpisal pogodbo o sofinanciranju projekta z ministrstvom [POLNI NAZIV] (v nadaljevanju: pogodba o sofinanciranju);
5. sprejemajo sporazum o sodelovanju pri izvedbi projekta z namenom dogovora o izvajanju projekta v skladu z oddano vlogo.

2. člen

(predmet sporazuma)

(1) Predmet tega sporazuma je izvajanje projekta v okviru Javnega razpisa za sofinanciranje vzpostavitve in delovanja kompetenčnega centra za razvoj kadrov v lesni industriji za obdobje 2025-2026.

(2) S tem sporazumom se urejajo medsebojni odnosi ter pravice in obveznosti med partnerji sporazuma in v razmerju do ministrstva v zvezi z izvajanjem in sofinanciranjem projekta v skladu s potrjeno vlogo.

3.člen

(namen in cilji projekta)

(1) Namen projekta je sofinanciranje vzpostavitve in delovanja kompetenčnega centra za razvoj kadrov na področju lesarstva, ki ga izvaja partnerstvo in ki bo deloval za potrebe podjetij partnerstva, ki delujejo na področju lesarstva in njihove zaposlene.

(2) Cilj projektaje vzpostavitev in delovanje kompetenčnega centra za razvoj kadrov na področju lesarstva, v okviru katerega se bo zviševala usposobljenost na določenih delovnih mestih v podjetjih, ki so vključena v partnerstvo.

(3) Cilji (kazalniki) ki se spremljajo na ravni projekta so:

* vzpostavitev enega kompetenčnega centra za razvoj kadrov v lesarstvu;
* xxxx vključitev v programe usposabljanja;
* vsaj xx izboljšav poslovnih procesov vključenih podjetij;
* večja dodana vrednost lesnih izdelkov;
* pripraviti x program usposabljanja.

(4) Partnerji sporazuma se zavezujejo doseči cilje podane v vlogi na Javni razpis za sofinanciranje vzpostavitve in delovanja kompetenčnega centra za razvoj kadrov v lesni industriji za obdobje 2025-2026.

4. člen

(upravičeni stroški)

(1) Stroški in izdatki so upravičeni, če:

* so s projektom neposredno povezani, so potrebni za njegovo izvajanje in so v skladu s cilji projekta ter predmetom javnega razpisa;
* so dejansko nastali za dela, ki so bila opravljena, za blago, ki je bilo dobavljeno, oziroma za storitve, ki so bile izvedene in je upravičenec dostavil dokazilo o njihovem plačilu;
* so pripoznani v skladu s skrbnostjo dobrega gospodarja;
* so nastali in so plačani v obdobju upravičenosti;
* temeljijo na verodostojnih knjigovodskih in drugih listinah in
* so izkazani v skladu z veljavnimi nacionalnimi predpisi.

(2) Upravičeni stroški projekta so stroški:

* plač in drugih povračil stroškov dela zaposlenih na projektu za delo do 2 zaposlitev za polni delovni čas (160 ur) na posameznega zaposlenega za posamezni mesec na podlagi standardnega stroška na enoto, ki znaša 22,66 EUR/uro in sicer za:
  + vsebinsko vodenje projekta (npr. priprave in izvajanja načrta usposabljanj, pomoč pri diagnostiki potreb podjetij po usposabljanjih in izboljšavah, zagotavljanje kakovosti notranjih usposabljanj in svetovanj, spremljanje napredka zaposlenih …) in
  + administrativno in finančno vodenje projekta (npr. poročanje, priprava poročil, finančno spremljanje, zbiranje ponudb, izvedba naročil, organizacija usposabljanj in dogodkov …);
  + strokovno vodenje projekta z izvedbo usposabljanj in aktivnosti vpeljave vsebin dizajn managementa v vključena podjetja;
* posredni stroški v pavšalnem znesku v višini 15 % neposrednih upravičenih stroškov dela;
* potni stroški, kot jih določa 12. točka razpisne dokumentacije;
* usposabljanja in svetovanja, ki vključujejo stroške usposabljanja in uvajanja vsebine usposabljanj v prakso podjetij:
  + za zunanje usposabljanje/svetovanje se povrnejo stroški zunanjih storitev povezanih z organizacijo in izvedbo dogodkov oz. kotizacij;
  + za »notranje usposabljanje« in svetovanje se povrnejo stroški vključenemu partnerju na podlagi standardnega stroška na enoto (pedagoška ura), ki znaša 27,13 EUR/uro za usposabljanje in 22,66 EUR/uro za svetovanje, na pedagoško uro izvedbe se prizna do 2 uri priprave.

.

(3) Strošek DDV ni upravičen strošek.

(4) Podlaga za uveljavljanje stroškov je finančni načrt, ki ga je partnerstvo oddalo ob oddaji vloge. Upravičenec je pooblaščen, da usklajuje sredstva in morebitne spremembe sporoči ministrstvu. Pred tem mora partnerje sporazuma obvestiti o spremembi in pridobiti soglasje partnerjev, katerih finančni načrt se spreminja.

5 člen

(obdobje upravičenosti)

(1) Partnerstvo je dolžno zaključiti vse aktivnosti najkasneje do 31. 10. 2026.

(2) Obdobje upravičenosti stroškov v okviru projekta je od dne objave razpisa v Uradnem listu RS do 31. 10. 2026.

(3) Obdobje upravičenosti izdatkov partnerjev sporazuma je od dne objave razpisa v Uradnem listu RS do 31. 10. 2026.

(4) Obdobje upravičenosti javnih izdatkov (izplačil iz proračuna) je od podpisa pogodbe o sofinanciranju do 31. 12. 2026.

6. člen

(obveznosti upravičenca)

Upravičenec se je s podpisom pogodbe o sofinanciranju zavezal, da bo:

1. nastopal v imenu partnerstva in izvajal aktivnosti projekta v skladu s pogodbo o sofinanciranju, veljavnimi predpisi, po dogovorjenem terminskem in finančnem načrtu ter po pravilih stroke kakovostno in gospodarno ter k takšni izvedbi zavezal partnerje sporazuma inzunanje izvajalce;
2. partnerje sporazuma zavezal k izpolnjevanju določb pogodbe o sofinanciranju in v roku 30 dni od podpisa pogodbe o sofinanciranju posredoval ministrstvu s strani vseh partnerjev podpisan partnerski sporazum;
3. vsaj 3 dni vnaprej sporočal termine in lokacije usposabljanj ministrstvu, ki lahko kadarkoli nenapovedano opravi kontrolo pri kateremkoli partnerju za namene preverjanja dejanskega izvajanja programov usposabljanj;
4. na ravni projekta zagotavljal izvedbo ustreznih postopkov izbora zunanjih izvajalcev v skladu z veljavnimi predpisi javnega naročanja in pri tem dosledno upošteval protikorupcijsko klavzulo v skladu s 14. členom Zakona o integriteti in preprečevanju korupcije (ZlntPK) (Uradni list RS, št. 69/11 – uradno prečiščeno besedilo, 158/20 in 3/22 - ZDeb);
5. dodeljena sredstva uporabil izključno za izvajanje projekta v skladu s pogodbo o sofinanciranju;
6. pred začetkom izvajanja projekta določil ustrezno ločeno računovodsko kodo in vodil ločen računovodski sistem ali ustrezno knjigovodsko evidenco za izvajanje projekta ter k temu zavezal partnerje sporazuma;
7. spremljal morebitne prihodke projekta ter o le-teh poročal ministrstvu;
8. obvezno hranil vsa dokazila, ki so podlaga za pripravo zahtevka za izplačilo in drugo dokumentacijo o projektu najmanj 10 let po zaključku projekta;
9. pridobil soglasje ministrstva za izvedbo usposabljanj, katerih cena usposabljanja na udeleženca presega 500,00 EUR ali skupno 5.000 EUR (ne glede na število udeležencev), ali gre za posebej pripravljena usposabljanja, ki se ne izvajajo po javno objavljenem ceniku oz. ponudbi;
10. pripravljal in ministrstvu posredoval vse potrebne podatke in dokumentacijo za usklajevanje predpisanega zahtevka za izplačilo;
11. pripravljal finančna in vsebinska poročila v obliki, ki jo bo predpisalo ministrstvo ter na zahtevo ministrstva pripravil izredna poročila s predpisano vsebino in rokom izdelave;
12. zagotavljal revizijsko sled in hrambo vseh dokumentov, ki so potrebni za zagotovitev ustrezne revizijske sledi;
13. zagotavljal možnost nadzora porabe sredstev s strani pristojnih nadzornih organov, vključno ministrstvom, in ukrepal skladno z njihovimi priporočili ter o tem obveščal ministrstvo.

7. člen

(obveznosti partnerjev)

Partnerji sporazuma se zavezujejo da bodo:

1. izvajali aktivnosti projekta v skladu s pogodbo o sofinanciranju, tem sporazumom, veljavnimi predpisi in dokumenti zadevnega področja, po dogovorjenem terminskem in finančnem načrtu ter po pravilih stroke kakovostno, s skrbnostjo dobrega gospodarja in bo k takšni izvedbi zavezali tudizunanje izvajalce;
2. sodelovali pri usklajevanju sprememb oz. potrjevanju sprememb partnerskega sporazuma in se v roku 5 dni od poziva odzvali k podpisu spremembe partnerskega sporazuma;
3. posredovali upravičencu okvirni seznam zaposlenih v podjetjih, ki bodo vključeni v usposabljanja, oziroma projektne aktivnosti;
4. upravičencu vnaprej napovedovali predvidene termine in lokacije usposabljanj (ter morebitne spremembe), 7 dni pred izvedbo usposabljanj;
5. informirali upravičenca o namenu izvedbe usposabljanj, katerih cena usposabljanja na udeleženca presega 500,00 EUR ali skupno 5.000 EUR (ne glede na število udeležencev), ali gre za posebej pripravljena usposabljanja, ki se ne izvajajo po javno objavljenem ceniku oz. ponudbi, da bo upravičenec lahko pridobil dodatno soglasje ministrstva;
6. zagotavljali izvedbo vseh ustreznih postopkov izbora zunanjih izvajalcev v skladu z veljavnimi predpisi javnega naročanja in pri tem dosledno upoštevali protikorupcijsko klavzulo v skladu s 14. členom Zakona o integriteti in preprečevanju korupcije (ZlntPK) (Uradni list RS, št. 69/11 – uradno prečiščeno besedilo, 158/20 in 3/22 - ZDeb);
7. dodeljena sredstva uporabili strogo namensko, izključno za izvajanje upravičenih aktivnosti projekta;
8. pred začetkom izvajanja projekta določili ustrezno ločeno računovodsko kodo in vodili ločen računovodski sistem ali ustrezno knjigovodsko evidenco za izvajanje projekta;
9. spremljali morebitne prihodke projekta ter o le-teh poročali ministrstvu;
10. obvezno hranili vsa dokazila za stroške, ki jih uveljavljajo in so podlaga za pripravo zahtevka za izplačilo in drugo dokumentacijo o projektu najmanj 10 let po zaključku projekta;
11. upravičencu posredovali vse potrebne podatke in dokumentacijo za usklajevanje predpisanega zahtevka za izplačilo;
12. upravičencu posredovali informacije za pripravo finančnih in vsebinskih poročil v obliki, ki jo bo predpisalo ministrstvo ter na zahtevo upravičenca pripravil izredna poročila s predpisano vsebino in v danem roku izdelave;
13. v primeru prekoračitve dovoljenega zneska pomoči po pravilu »de minimis«, določenega v drugem odstavku 5. člena Uredbe št. 2023/2831, prejeta sredstva v celoti vrnili;
14. zagotavljali revizijsko sled in hrambo vseh dokumentov, ki so potrebni za zagotovitev ustrezne revizijske sledi;
15. zagotavljali možnost nadzora porabe sredstev s strani nadzornih organov, vključno ministrstvom, in ukrepal skladno z njihovimi priporočili ter o tem obveščal ministrstvo.

**[ČLENI 8 – 11 SO ČLENI, KI JIH DOLOČIJO PARTNERJI]**

8. člen

(projektna pisarna)

**Vodenje projekta (projektna pisarne)** za potrebe podjetij v partnerstvu na področju razvoja kadrov ter za zagotavljanje kakovostne tehnične in vsebinske izvedbe projekta e prevzame:

* upravičenec v celoti

[ALI]

* upravičenec, ki bo predvsem opravljal naslednje naloge:
  + [NAVEDBA NALOG]
  + , ter
* [NAZIV PARTNERJA], katerega glavne naloge bodo: …
  + npr. koordinacija pri pripravi ZzI
  + vodenje posameznih aktivnosti projekta (našteti)

9. člen

(1) S podpisom sporazuma partnerji sporazuma potrjujejo, da so seznanjeni in se strinjajo z obveznostmi, ki za projekt izhajajo iz pogodbe**,** ki je bila sklenjena med ministrstvom in upravičencem.

(2) Upravičenec bo z vsemi podatki ravnal skrbno in jih obravnaval kot zaupne podatke.

10. člen

(organizacijska struktura partnerstva in sprejemanje odločitev)

(1) Partnerji sporazuma se obvežejo sodelovati in kooperativno delovati na srečanjih konzorcijskih organov. V kolikor se sami ne udeležujejo srečanj lahko določijo pooblaščenca.

(2) Konzorcij sestavljajo sledeči organi: [VSTAVITE MOREBITNE ORGANE].

(3) Vsebinski vodja ali administrativno finančni vodja mora pripraviti zapisnik vsakega sestanka [NAZIV KONZORCIJSKEGA ORGANA] za uradno dokumentacijo. Osnutek mora posredovati partnerjem sporazuma v 7 delovnih dneh po sestanku. Zapisnik je sprejet v kolikor v 15 delovnih dneh po poslanem osnutku nobeden član ni ugovarjal zapisanemu.

11. člen

(priprava zahtevka za izplačilo)

(1) Partnerji sporazuma morajo oddati z navodili ministrstva predpisana dokazila za upravičene stroške in druge podatke, ki jih upravičenec, oziroma projektna pisarna potrebuje za posredovanje rednih poročil in zahtevkov za izplačilo XX dni pred rokom za oddajo poročil in zahtevkov za izplačilo, ki jih je določil ministrstvo.

(2) V primeru, ko se nakazila izvedejo kasneje in pred oddajo zahtevkov za izplačilo se lahko dokazila odda tudi kasneje od predpisanega roka, a upravičenec ni zavezan k vključitvi tega stroška v ta zahtevek za izplačilo, če bi to pomenilo zamudo oddaje zahtevka za izplačilo.

12. člen

(vodenje prihodkov in odhodkov projekta)

(1) Vsak partner bo vodil ločen knjigovodski sistem ali ustrezno knjigovodsko evidenco za spremljanje prihodkov in odhodkov projekta posameznega partnerja ter določil … in sicer tako: [VNESITE POGOJE USKLAJENE MED PARTNERJI – npr. podoben naziv]. Stroški oziroma izdatki morajo biti evidentirani v poslovnih knjigah in davčnih listinah partnerja. Stroški morajo biti preverljivi, spremljati jih morajo originalna dokazila (originalne listine). Partner mora imeti jasen pregled in zapis vseh finančnih transakcij, ki vključujejo informacije, potrebne za pripravo zahtevkov za izplačilo. Plačila se morajo vpisovati po datumu in številčnem vrstnem redu.

(2) Vsak partner se bo na začetku projekta uskladil z lastno računovodsko službo oz. zunanjim izvajalcem računovodskih storitev o načinu vodenja knjigovodske evidence ter o pripravi dokazil v skladu z navodili ministrstva, oziroma razpisno dokumentacijo.

13. člen

(protikorupcijska klavzula)

V primeru (javnega) projektnega financiranja aktivnosti pravnim in fizičnim osebam zasebnega prava, se potreba po vnosu protikorupcijske klavzule upošteva kot v primeru, da gre za pravne osebe javnega sektorja. Pri sklepanju pogodb oziroma izdajanju naročilnic v sklopu izvajanja projekta v vrednosti nad 10.000,00 € se partnerji sporazuma obvezujejo dodati spodaj navedeno dikcijo:

*»Storitev se izvaja v skladu s protikorupcijsko klavzulo skladno s 14. členom Zakona o integriteti in preprečevanju korupcije (ZlntPK) (Uradni list RS, št. 69/11 – uradno prečiščeno besedilo, 158/20, 3/22 – Zdeb in 16/23 - ZZPri). V primeru, da se klavzula krši je pogodba/naročilnica nična.«*

14. člen

(uporaba materialne in intelektualne lastnine)

(1) Program usposabljanja in morebitni drugi produkti razviti v času izvajanja kompetenčnega centra pod razpisnimi pogoji so do zaključka projekta last vseh partnerjev sporazuma. Posamezne izboljšave (proces, storitev, izdelek) razvite za posamezno vključeno podjetje pa so last tega podjetja. [OSTALI MOREBITNI POGOJI].

(2) Celostna grafična podoba konzorcija je na voljo vsem partnerjem sporazuma v uporabo.

(3) V kolikor se bo izkazalo, da za znotraj konzorcija razviti in na osnovi kompetenčnega modela narejeni sistem usposabljanj obstoja ekonomski interes na trgu, ga bodo partnerji sporazuma tudi pričeli tržiti in njegove prihodke namenili delovanju Kompetenčnega centra (projektni pisarni) tudi vnaprej.

(4) Partner sporazuma, ki namerava objaviti izsledke povezane s svojim delovanjem konzorcija mora o svoji nameri obvestiti upravičenca in ministrstvo.

15. člen

(varovanje podatkov)

(1) Partnerji sporazuma se zavezujejo k varovanju osebnih podatkov v skladu z Zakonom o varstvu osebnih podatkov in ostalo veljavno zakonodajo.

(2) Partnerji sporazuma se zavezujejo k varovanju poslovnih skrivnosti pridobljenih tekom izvajanja projekta v skladu z Zakonom o gospodarskih družbah in ostalo veljavno zakonodajo.

16. člen

(seznanjenost z obveznostmi)

(1) S podpisom sporazuma partnerji sporazuma potrjujejo, da so seznanjeni in se strinjajo z obveznostmi, ki za projekt izhajajo iz pogodbe o sofinanciranju,ki je bila sklenjena med ministrstvom in upravičencem.

(2) Partnerji sporazuma se strinjajo, da za izvedbo v prijavi navedenih nalog po aktivnostih in načrtih vključevanja v usposabljanja ter za izvedbo nalog za katera so mu bila namenjena sredstva v finančnem načrtu partnerstva, kot sestavnemu delu pogodbe o sofinanciranju, odgovarja vsak partner sam. Prav tako za finančno pravilnost uporabe sredstev odgovarja vsak partner samostojno. V primeru, če pride do razdrtja pogodbe po nesporni krivdi enega od partnerjev, je ta dolžan dokazano finančno škodo nadomestiti ostalim partnerjem sporazuma.

17. člen

(neizpolnjevanje pogodbenih obveznosti)

(1) Šteje se, da partner ne izpolnjuje svojih obveznosti, če ne izpolnjuje v vlogi oz. v sporazumu določenih dolžnosti, se dvakrat v roku enega tedna ne odzove na pozive upravičenca k oddaji dokumentacije oz. podpisu aneksa k partnerskem sporazumu in v roku 30 dni ne odda zahtevane dokumentacije ali ne podpiše.

(2) V primeru neizpolnjevanja pogodbenih obveznosti je upravičenec dolžan o tem takoj poročati ostalim partnerjem ter ministrstvu. Upravičenec v soglasju s partnerji ter po odobritvi predloga s strani ministrstva sprejme ustrezne ukrepe za odpravo vzroka za neizpolnjevanje pogodbenih obveznosti (npr. izločitev neodzivnega ali neaktivnega partnerja iz partnerstva)

(3) V primeru, da ministrstvo ugotovi, da upravičenec ali partner ne izpolnjuje pogodbenih obveznosti, določi ukrepe kot odziv na neizpolnjevanje pogodbenih obveznosti (npr. izključitev neodzivnega partnerja iz partnerstva).

18.člen

(odstop od izvajanja projekta)

(1) Če partner predčasno odstopi od pogodbe na podlagi utemeljenih razlogov, izgubi pravico do nadaljnjega sofinanciranja aktivnosti po tej pogodbi, razen do sofinanciranja tistih upravičenih stroškov, ki so vezani na že izpeljane aktivnosti projekta. Med utemeljene razloge sodijo razlogi, nastali po sklenitvi pogodbe, ki niso rezultat dejanj upravičenca, so nepričakovani in jih upravičenec ni mogel preprečiti, odpraviti ali se jim izogniti. Upravičenec je v tem primeru dolžan nositi stroške, ki nastanejo zaradi odstopa od pogodbe.

(2) V primeru predčasnega odstopa partnerja od pogodbe brez utemeljenih razlogov upravičenec lahko od njega zahteva vračilo že prejetih sredstev skupaj z zakonitimi obrestmi, ki so obračunane od dneva nakazila do dneva vračila.

19. člen

(spremembe partnerstva)

(1) V primeru, da kateri izmed partnerjev izstopi iz partnerstva, lahko v partnerstvo vstopi nov partner, ki ga nasledi, če to bistveno ne vpliva na vsebino projekta. Nov partner mora izpolnjevati vse postavljene pogoje javnega razpisa in prevzame vse obveznosti, odgovornost ter pravice prejšnjega partnerja.

(2) V primeru, da izstop enega izmed partnerjev ne spremeni vsebine prijavljenega projekta in to ne bi vplivalo na izpolnjevanje pogojev javnega razpisa in merila za izbor vlog, lahko partnerstvo sklene aneks k sporazumu, iz katerega je izvzet navedeni partner in naveden nov partner.

(3) V primeru, da bi eden ali več partnerjev izstopilo iz partnerstva in bi to bistveno vplivalo na izpolnjevanje pogojev in merila za izbor vlog na javnem razpisu, se to lahko šteje za neutemeljen odstop od pogodbe. V primeru, da bi kateri izmed partnerjev želel izstopiti iz partnerstva, mora upravičenec o tem nemudoma obvestiti ministrstvo.

(4) V partnerstvo se lahko vključi tudi dodatne partnerje, če izpolnjujejo pogoje javnega razpisa in bi njihova vključitev prispevala k uspešni izvedbi projekta in dosegi ciljev.

(5) Partnerja lahko iz partnerstva izključi tudi [KONZORCIJSKI ORGAN] v primeru hudih kršitev sporazuma.

(6) Določila tega člena se smiselno uporabijo tudi v primeru, če gre za izstop upravičenca (nosilnega partnerja).

20. člen

(sprememba sporazuma)

(1) Če partner ugotovi, da ne bo mogel izpolniti pogodbenih obveznosti in da bo prišlo do finančne, vsebinske oziroma časovne spremembe projekta, mora čim prej, najpozneje pa v 2 delovnih dneh od nastanka razloga za spremembo to pisno obrazložiti in utemeljiti upravičencu. Upravičenec mora to v roku 5 dni sporočiti ministrstvu.

(2) Upravičenec lahko predlaga druge spremembe, ki so ključne za doseganje vsebinskih ciljev in rezultatov projekta, vključno z morebitno spremembo partnerstva.

(3) Upravičenec mora s partnerji sporazuma uskladiti predlog spremembe in pred vsako spremembo partnerskega sporazuma pridobiti soglasje s strani ministrstva.

21. člen

(reševanje sporov)

Partnerji sporazuma se zavezujejo, da bodo morebitne spore in nesporazume, ki bi nastali v zvezi z izvajanjem tega sporazuma, reševali sporazumno. Če sporazum ni mogoč, je za reševanje spora pristojno sodišče v [VSTAVI KRAJ].

22. člen

(nakazilo sredstev)

Upravičenec mora s strani ministrstva nakazana sredstva v roku 5 delovnih dni prenakazati vsem partnerjem in dokazila o prenakazilu v roku 10 dni posredovati ministrstvu.

23. člen

(končne določbe)

(1) Ta sporazumstopi v veljavo z dnem podpisa zadnjega izmed podpisnikov in velja najkasneje do zaključka projekta.

(2) Ta sporazum je sestavljen v [NAVEDITE ŠTEVILO] enakih izvodih, od katerih prejme vsak partner po en izvod, en izvod pa prejme tudi ministrstvo.

**Nosilni partner:**

|  |  |
| --- | --- |
| Ime in priimek: |  |
| Organizacija: |  |
| Funkcija: |  |
| Podpis: |  |
| Kraj in datum: |  |

**Partnerji sporazuma:**

|  |  |
| --- | --- |
| Ime in priimek: |  |
| Organizacija: |  |
| Funkcija: |  |
| Podpis: |  |
| Kraj in datum: |  |

1. Podjetje oblikuje načrt oz. vključi v poslovno strategijo cilj doseganja večje dodane vrednosti (na zaposlenega), za preboj v segment višjega cenovnega razreda z opredeljenimi načini in podobno. [↑](#footnote-ref-1)
2. Standardna klasifikacija dejavnosti 2025, ki je dostopna na: https://pisrs.si/api/datoteke/integracije/56552602 [↑](#footnote-ref-2)
3. V primeru, da podjetnik posameznik nima zaposlenih mora opravljati dejavnost kot redno aktivnost. [↑](#footnote-ref-3)
4. Notranja usposabljanja in svetovanja izvajajo posamezni člani partnerstva (praviloma institucije) za ostale člane (praviloma podjetja). [↑](#footnote-ref-4)
5. SSE je določen na osnovi metodologije za izračun stroškov dela pri izvajanju notranjih usposabljanj in svetovanj, ki je bila pripravljena za potrebe javnega razpisa KOCLES 3.0 in KOCLES 4.0. [↑](#footnote-ref-5)
6. Pavšal določen na osnovi primerljivih javnih razpisov (KOCLES3.0 in ostali razpisi za spodbujanje kompetenčnih centrov). [↑](#footnote-ref-6)
7. Za potrebe tega razpisa se upošteva kot zaposlena oseba tudi nosilec dejavnosti pri s.p. (če je to njegova edina podlaga za zavarovanje) in direktor enoosebne družbe z omejeno odgovornostjo s pogodbo o poslovodenju po zavarovalni podlagi 112, v kolikor je ta direktor hkrati tudi lastnik te družbe. [↑](#footnote-ref-7)